The Bouble: Μαρτίου 2009\nμια ενδιαφερουσα αποψη απο τον κ.Ιγγλεζακη στο blog του\nΑναρτήθηκε από wgibson στις 3:33 μ.μ. 3 σχόλια:\nΑντί σχολίου (για την σημερινή εκδήλωση)\nΑναρτήθηκε από Νίκος στις 10:53 μ.μ. 2 σχόλια:\nΗ ΠΡΟΟΔΕΥΤΙΚΗ ΚΙΝΗΣΗ ΝΕΩΝ ΔΙΚΗΓΟΡΩΝ\nΜε τη συμβολή της\n«Κίνησης Υπεράσπισης των Δικαιωμάτων\nτων Προσφύγων & Μεταναστών/-στριών Πάτρας»\n«Η αντιμετώπιση του προσφυγικού\nζητήματος από την Ελληνική Έννομη Τάξη\nκαι ο ρόλος του δικηγορικού κόσμου»\nΣΤΗΝ ΑΙΘΟΥΣΑ ΔΙΑΛΕΞΕΩΝ\nΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΠΑΤΡΩΝ\nΠαρασκευή 27 Μαρτίου 2009,\n«Η Αντιμετώπιση του Προσφυγικού ζητήματος\nαπό την Ελληνική Έννομη Τάξη\nΤην εκδήλωση θα συντονίζει η Δικηγόρος Πατρών\n& Μέλος της Προοδευτικής Κίνησης Νέων Δικηγόρων,\nκα Ελισσάβετ Νικολακοπούλου\nΕισηγήτρια: κ. Ιωάννα Κούρτοβικ,\n(Δικηγόρος Αθηνών, μέλος του Δικτύου για τα Κοινωνικά και Πολιτικά\n& Κοινωνικά Δικαιώματα )\nΘέμα: «Θεσμικό πλαίσιο, δυσχέρειες εφαρμογής και πραγματικότητα»\nΕισηγητής: κ. Γιάννης Λάμπρου, (Μέλος της Κίνησης Υ.Δ.\nΠροσφύγων & Μεταναστών/-στριών Πάτρας)\nΘέμα: «Το Προσφυγικό Ζήτημα στην Πάτρα »»\nΕισηγήτρια: κ. Αγγελική Σεραφείμ, (Δικηγόρος Αθηνών – Μέλος της\nομάδας Δικηγόρων για τα δικαιώματα των Μεταναστών & Προσφύγων\nΘέμα: «Η εμπειρία παροχής νομικής αρωγής σε πρόσφυγες από την Ομάδα Δικηγόρων για τα Δικαιώματα των Μεταναστών και Προσφύγων στην Αθήνα\nΑναρτήθηκε από Νίκος στις 5:34 μ.μ. Δεν υπάρχουν σχόλια:\nMan on the Moon και άλλες ιστορίες\nΑναρτήθηκε από Νίκος στις 5:27 μ.μ. Δεν υπάρχουν σχόλια:\nαπλα εχω χασει παρα πολλα επεισοδια\nαποψε την ωρα της δουλειας ειπα να μπω στη φουσκα και διαβασα ολα τα σχολια εδω και ενα μηνα(δεν ειχα διαβασει ή μαθει τιποτε)\nτο σχολιο μου ειναι απλο και ειναι συνοψισμενο στο επομενο τραγουδι΄χωρις καμια υπεκφυγη(απλα ειμαι πολυ κουρασμενος απο πολλα που εχουν συμβει στον περιγυρο μου εδω και καμποσο καιρο ΦΙΛΙΑ\nΑναρτήθηκε από παρακελσος στις 3:15 π.μ. Δεν υπάρχουν σχόλια:\nΑναρτήθηκε από Οthon the Backbencher στις 10:59 π.μ. Δεν υπάρχουν σχόλια:\nΗ απόλυτη αλήθεια για την οικονομία\nΑναρτήθηκε από Οthon the Backbencher στις 1:36 μ.μ. 2 σχόλια:\nΑναρτήθηκε από ΓΙΩΡΓΟΣ στις 8:59 μ.μ. Δεν υπάρχουν σχόλια:\nΣτα μαθητικά μου χρόνια, πέρασα απ’ όλες τις φάσεις του επαγγελματικού (απο)προσανατολισμού που περνάει κάθε παιδί που ψάχνει να κάνει στη ζωή του κάτι σχετικό με αυτά που διαβάζει στα σχολικά βιβλία. Το δικό μου δράμα ήταν λίγο μεγαλύτερο γιατί έψαχνα και εκτός σχολικών βιβλίων. Έτσι από την πυρηνική φυσική, πέρασα στα μαθηματικά για να καταλήξω στην ιατρική με έναν ενδιάμεσο σταθμό στη βιολογία. Τελικά, η απόφαση πάρθηκε: το παιδί θα γίνει γιατρός. Τι του λείπει; Κλεισμένο μέσα, διαβάζει συνέχεια, πάντα πρώτος στα μαθήματα, ούτε βόλτες, ούτε παρέες, σωστό «σπασικλάκι». Μπορεί άνετα να γίνει γιατρός.\nΤο εγχείρημα, όμως, απέτυχε τρις. Μυστήριο γαρ, το μυστήριο των πανελλαδικών, γενικών, εισαγωγικών εξετάσεων ή όπως αλλιώς έχει ονοματιστεί αυτή η διαδικασία που κάνει τον χέστη αστυνομικό, τον έκφυλο θεολόγο και τον μη-άνθρωπο γιατρό. Πριν ολοκληρωθούν οι τρείς προσπάθειες, βρέθηκα να σπουδάζω Φυσιολογία στο Πανεπιστήμιο του Leeds. Έφυγα από τη χώρα αλλά τον επαγγελματικό (απο)προσανατολισμό τον πήρα μαζί μου. Τον πρώτο χρόνο κατάφερα να περάσω με επιτυχία τις εξετάσεις μου χρησιμοποιώντας ένα μικρό μαγνητόφωνο για να ηχογραφώ και να ξανα-ακούω το βράδυ τις διαλέξεις. Παράλληλα όμως ξημεροβραδιαζόμουν έξω από το γραφείο του «Προέδρου» (ελεύθερη μετάφραση) της Ιατρικής Σχολής με ένα απλό αίτημα: να με αφήσουν κατά το δεύτερο έτος να κάνω το μάθημα της ανατομίας. Θυμάμαι ακόμα το φόβο μου, έξω από το γραφείο του, κατά την διάρκεια της ολιγόλεπτης αναμονής. Έπρεπε οπωσδήποτε να τα καταφέρω. Προβάριζα τα αγγλικά που μου είχε μάθει ο γείτονας του διπλανού δωματίου στην εστία (ο Christopher), δοκίμαζα πειστικές δικαιολογίες και επιχειρήματα για να στηρίξω το αίτημα. Φοβόμουν, γιατί για έναν αποτυχημένο (στις γενικές εξετάσεις) έλληνα, που δεν μπορούσε να μπει στην Ιατρική (σε αγγλικό πανεπιστήμιο) από την πόρτα, η μόνη ελπίδα ήταν το παράθυρο. Η ελπίδα μου ήταν πως μαζί με το πτυχίο, αν έχω κάνει και το μάθημα της ανατομίας θα είχα ένα «μπόνους» στην προσπάθεια να μπω στην Ιατρική Σχολή ως πτυχιούχος Φυσιολόγος (κάτι δύσκολο αλλά όχι απίθανο).\nΟ Πρόεδρος της Ιατρικής με αντιμετώπισε καλύτερα απ’ ότι περίμενα. Μου τόνισε ότι αυτό που ζητούσα δεν είχε γίνει ποτέ, μου επισήμανε ότι δεν θα ήταν καθόλου εύκολο να τα βγάλω πέρα, αν προσέθετα ένα τόσο δύσκολο μάθημα σαν της ανατομίας στα μαθήματα μου του δεύτερου χρόνου και με παρέπεμψε στο Τμήμα Ανατομίας λέγοντας ότι μόνο αυτοί θα μπορούσαν να με δεχθούν αν ήθελαν. Η γραμματέας της Ανατομίας με έστειλε στον δεύτερο στην ιεραρχία στο Τμήμα τον Dr. Lagopoulos (ναι, ήταν ένας τρελο-έλληνας – νομίζω Κερκυραίος – που ζούσε από φοιτητής στην Αγγλία). Το γραφείο του ήταν απέναντι από του Επικεφαλής του Τμήματος (Head of Department – «Κεφαλή του Τμήματος») και στην πόρτα υπήρχε μια επιγραφή «Foot of Department» («Πόδια του Τμήματος»). Το ανέκδοτο του τρελο-έλληνα με χαλάρωσε και μιας και ο ίδιος ήταν μια εξελληνισμένη έκδοση άγγλου καθηγητή, μπήκα με άνεση και είπα τον «πόνο» μου. Ο Dr. Lagopoulos δέχτηκε την πρόκληση μου, μαζί και εμένα στο μάθημα της ανατομίας.\nΆκουγα να λένε (όσο ακόμα ετοιμαζόμουν για τις γενικές εξετάσεις) ότι η επίσκεψη στο νεκροτομείο είναι μια δύσκολη εμπειρία. Εγώ ομολογώ ότι δεν κατάλαβα απολύτως τίποτα. Ήταν τόσο μεγάλη η μανία μου να το κάνω (το μάθημα της Ανατομίας), είχα δώσε τόσο αγώνα και είχα περάσει τόσες αγωνίες, που τα παρασκευάσματα στο νεκροτομείου μου φάνηκαν απλά εργαλεία για την απόκτηση της γνώσης.\nΣτο μάθημα, όμως, της ανατομίας υπήρχε και ένα εργαστήριο που λεγόταν “Live Anatomy”, κάτι σα να λέμε «ζωντανή ανατομία». Η ιδέα ήταν απλή: το μάθημα της ανατομίας θα γινόταν, όχι πάνω σε πτώμα αλλά πάνω σε ζωντανά άτομα. Η ιδέα ήταν όντως απλή μέχρι που στο πρώτο μάθημα πήρα από τον φροντιστή μας τις σημειώσεις και μετά τις πρώτες οδηγίες άκουσα το παράγγελμα «σχηματίστε ομάδες των τεσσάρων και γδυθείτε». Μου έμοιαζε αρκετά διεγερτική η ιδέα (ήμουν και εγώ ένας ορμονο-φορτισμένος νέος) να κάνω το μάθημα της ζωντανής ανατομίας πάνω σε άλλους και κατά προτίμηση αγγλίδες φοιτήτριες της Ιατρικής. Μου θύμιζε κάτι από αυτό που σκανδαλιάρικα χρησιμοποιούσα στην μετέπειτα ζωή μου: «να παίξουμε το γιατρό».\nΦυσικά, δεν ήμουν ο μόνος που πάγωσε στο άκουσμα του παραγγέλματος. Είδα γύρω μου τους άλλους φοιτητές (όλοι – εκτός από μένα – της Ιατρικής, όλα εγγλεζάκια) να χλομιάζουν και να τα χάνουν. Ο φροντιστής μας, ένα πολύ καλό παιδί (γιατρός, ετοιμαζόταν για το F.R.C. της Ανατομίας) που κατάλαβε (γιατί εσκεμμένα είχε προκαλέσει) την αμηχανία, κοντοστάθηκε για να μας εξηγήσει: σε κάθε ομάδα θα γδυνόταν εναλλάξ μόνο ένας και αυτός για εξέταση όχι για όργιο! Είπε όμως κάτι χαρακτηριστικό που από τότε μου έχει μείνει: «Θέλω να θυμάστε την ντροπή που νοιώθετε την ώρα που γδύνεστε μπροστά στους συναδέλφους σας. Θέλω να την θυμάστε όταν θα αντιμετωπίζετε στο μέλλον τους ασθενείς σας. Και αυτοί θα νοιώθουν την ίδια ακριβώς ή μεγαλύτερη ντροπή αλλά επιπλέον θα νοιώθουν και φόβο γιατί σίγουρα δεν θα έχουν έρθει σε σας χωρίς λόγο».\nΤο περιστατικό αυτό, τότε, μου έφερε δύο σκέψεις στο μυαλό. Θυμήθηκα τον μαθηματικό μου στο γυμνάσιο να μας λέει ότι η σχέση μας, η σχέση καθηγητή – μαθητή δεν είναι καθόλου ισότιμη και καθόλου δημοκρατική. Έλεγε, «η ίδια μου η θέση μου δίνει τεράστια εξουσία επάνω σας, το πρόβλημα για μένα σαν καθηγητή είναι να χρησιμοποιήσω σωστά και δίκαια αυτή την εξουσία». Αν αυτό είναι αλήθεια για την σχέση καθηγητή – μαθητή, για τη σχέση γιατρού – ασθενή πόσο πιο έντονη είναι;\nΑπό αυτή την σκέψη, συνειρμικά πήγα στην άλλη:\nΌταν είχα πρωτοδιαβάσει τον όρκο του Ιπποκράτη μου είχε φανεί λίγο «ανώμαλη» η σπουδή του συντάκτη του να επισημαίνει την αποχή από τις γενετήσιες πράξεις κάθε είδους και παραλλαγής. Ήμουν τότε μαθητής (και παρά την ορμονο-φόρτιση) δεν κατανοούσα γιατί να πρέπει ντε και καλά να σκεφτεί ο γιατρός όλα αυτά που σκεφτόταν ο συντάκτης του όρκου και ήθελε να τα απογορεύσει. Αργότερα, όταν άρχισα να υποψιάζομαι τα περίεργα της ανθρώπινης φύσης, μπόρεσα να καταλάβω γιατί ακόμα και στον όρκο του Ιπποκράτη είναι απαραίτητες αυτές οι ρητές απαγορεύσεις.\nΣτην πρωτόγονη μορφή μας, ο κορεσμός της πείνας, της οποιαδήποτε πείνας, η ίδια η επιβίωση είναι αυτοσκοπός. Στον άγριο πρωτόγονο άνθρωπο όλα επιτρέπονται για να ικανοποιήσει την πείνα του, τις ορμές του και να διατηρήσει την κυριαρχία του στην αγέλη. Έτσι θα επιβιώσει, έτσι θα διατηρήσει τα γονίδια του. Ωστόσο στην διάρκεια της εξέλιξης του ανθρώπου, η θεμελίωση της συμβιωτικής κοινωνίας απαιτούσε την μερική υπέρβαση της πρωτόγονης φύσης. Εξάλλου, γι’ αυτό φρόντισε και η ίδια η βιολογική μας εξέλιξη, η ίδια η φύση: οι πρωτόγονες λειτουργίες παραγκωνίστηκαν στο πίσω μέρος του εγκεφάλου μας, για να θρονιαστούν οι εξελιγμένες και ανώτερες λειτουργίες, η νόηση, στο μπροστινό μέρος. Με τη βοήθεια αυτού του νέου εγκεφάλου, ο άνθρωπος κλήθηκε να παραμερίσει, η έστω να περιορίσει και να εκλογικεύσει τις πρωτόγονες ανάγκες του στο πλαίσιο της κοινωνίας.\nΠαρ’ όλα αυτά, το πρωτόγονο τμήμα του εγκεφάλου δεν εξαφανίστηκε. Υπάρχουν φορές που ξυπνάει μέσα μας ο πρωτόγονος εαυτός μας. Αρκεί μόνο λίγη ελευθερία ή ελευθεριότητα, αρκεί λίγη δόση εξουσίας επί του άλλου (ή των άλλων) και να σου, ξεπηδάει ο πρωτόγονος εαυτός, αυτός που παίρνει από μόνος του το ελεύθερο να χορτάσει τις πρωτόγονες ορέξεις του για επιβολή και κάθε είδους απόλαυση.\nΣτην ταινία του Roman Polanski «Death and the Maiden» (1994, βασισμένο στο θεατρικό έργο του Ariel Dorfman, Χιλιανού εξόριστου που απέδρασε από το καθεστώς του Augusto Pinochet), η ηρωίδα της ταινίας αναγνωρίζει στο πρόσωπο του επισκέπτη που φέρνει ο άντρας της στο σπίτι, τον γιατρό - βασανιστή της κατά τη διάρκεια της κράτησης της από το προηγούμενο φασιστικό καθεστώς, στην (απροσδιόριστη) Νοτιο-Αμερικάνικη χώρα στην οποία εκτυλίσσεται η ταινία. Ο σύζυγος της είναι δικηγόρος που μάχεται για την τιμωρία των βασανιστών του καθεστώτος. Η ηρωίδα αιχμαλωτίζει και απειλεί τον βασανιστή της να ομολογήσει ότι είναι αυτός ο γιατρός που την βασάνιζε και τη βίαζε (με καλυμμένα τα μάτια της) ενώ μέσα στο χώρο των βασανιστηρίων της φυλακής έπαιζε το «Death and the Maiden Quartet» του Schubert. Η καταληκτική ομολογία του γιατρού – βασανιστή στην ταινία είναι μια συγκλονιστική μαρτυρία αυτής της τραγικής αλήθειας του ανθρώπου: οι κατάλληλες συνθήκες δύναμης, εξουσίας και επιβολής ενός ανθρώπου σε άλλον μπορούν να τον μετατρέψουν σε πρωτόγονο άνθρωπο, σε σαδιστή βασανιστή, στο μυαλό του οποίου οι ανεπτυγμένες λειτουργίες της νόησης (μαζί τους και η ηθική και η συνείδηση) υποχωρούν μπροστά στις πρωτόγονες. Είναι μεν ακραίο το παράδειγμα της ταινίας αλλά, νομίζω βοηθάει στην κατανόηση του προβλήματος.\nΘα μπορούσα να κλείσω εδώ το μακροσκελές σημείωμα μου με προφανή την πηγή έμπνευσης που το προκάλεσε. Ωστόσο, θα ήταν ημιτελές γιατί γυρνάνε στο μυαλό μου δύο ακόμα βιωματικά στοιχεία που συμπληρώνουν την εικόνα. Θα τα αναφέρω με αντίστροφη χρονολογική σειρά.\nΌταν επέστρεψα στην Ελλάδα ξεκίνησα ένα διδακτορικό στο Πανεπιστήμιο της Πάτρας που δεν τελείωσε ποτέ. Ασχολήθηκα για λίγο με την ανάλυση σημάτων (επιστημονικό πεδίο με το οποίο δεν συμφιλιώθηκα ποτέ). Ως μέρος αυτής της ενασχόλησης καταγράφαμε σήματα καρδιογραφήματος στον υπολογιστή για περεταίρω ανάλυση από το τεστ κοπώσεως. Το τεστ κοπώσεως είναι ένα διαγνωστικό εργαλείο στην καρδιολογία το οποίο μπορεί να εμφανίσει παθολογικά ευρήματα ακόμα και αν το κλασικό καρδιογράφημα ηρεμίας είναι απολύτως καθαρό. Απλά το καρδιογράφημα λαμβάνεται ενώ ο ασθενής βρίσκεται καλωδιωμένος πάνω σε ένα διάδρομο γυμναστηρίου, στον οποίο αυξάνεται σταδιακά το επίπεδο άσκησης. Προφανώς οι ασθενείς που κάποια στιγμή στη ζωή τους θα βρεθούν πάνω στο συγκεκριμένο διάδρομο δεν βρίσκονται εκεί για πλάκα. Στο εργαστήριο του νοσοκομείου ο καρδιογράφος και ο διάδρομος ήταν πίσω από ένα παραβάν, ενώ ο υπολογιστής μας κατέγραφε ανενόχλητος, μακριά από το γιατρό και τον ασθενή τα καρδιογραφήματα για περεταίρω ανάλυση. Θυμάμαι χαρακτηριστικά μια συνεδρία που ο γιατρός της ομάδας άφησε επίτηδες το παραβάν ανοιχτό προς τους δύο μας που φροντίζαμε την καταγραφή. Στο διάδρομο ήταν καλωδιωμένη, γυμνή από τη μέση και πάνω, μία νεαρή κοπέλα γύρω στα τριάντα. Δεν θα ξεχάσω ποτέ το βλέμμα της στην μία και μοναδική ματιά που τόλμησα να ρίξω, στο οποίο ήταν ζωγραφισμένη η ντροπή και η απόγνωση που είχε προκαλέσει το τεστ κοπώσεως της αξιοπρέπειας της μπροστά σε τρεις άνδρες, ένα γιατρό και δύο άσχετους. Για μια στιγμή σκέφτηκα να σηκωθώ και να τραβήξω το παραβάν μπροστά μας. Αλλά τι γνώριζα εγώ; Εγώ είχα σπουδάσει φυσιολογία στην Αγγλία ενώ ο γιατρός της ομάδας είχε σπουδάσει Ιατρική στην Ελλάδα! Εξάλλου η αποκάλυψη προς εμάς της ατυχούς ασθενούς ήταν μια «προσφορά» στα παιδιά που θα τον βοηθούσαν να προσθέσει μία ακόμα δημοσίευση στο βιογραφικό του, μια επίδειξη των «τυχερών» που προσφέρει η απόλυτη εξουσία του επαγγέλματος. Έτσι το ερμήνευσα τότε, αλλά εγώ δεν ήμουν παρά ένας απλός Φυσιολόγος.\nΜε όλα αυτά τα γεγονότα στο μυαλό σκέφτηκα ότι δεν ήταν καθόλου τυχαίο κάτι άλλο που χωρίς να συνειδητοποιώ τότε έκανα κατά την διάρκεια των φοιτητικών μου χρόνων στην Αγγλία. Από παιδί μου άρεσαν τα «εξωσχολικά» βιβλία και την συνήθεια την κράτησα και ως φοιτητής. Ήταν κάτι σαν επανάσταση στην εξουσία δασκάλου και σχολείου (όπως την εννοούσε ο μαθηματικός μου) επί του μαθητή: το δικό μου πνεύμα ελευθερίας μου επέβαλε να ασκώ βέτο και να ψάχνω για ενδιαφέρουσα γνώση ελεύθερα, χωρίς περιορισμούς και κανόνες διδακτέας ύλης. Το ίδιο ξεκίνησα να κάνω και στο πανεπιστήμιο. Ετοιμαζόμουν, για την τέταρτη και πέμπτη αποτυχημένη προσπάθεια εισόδου στην Ιατρική και έπρεπε να γνωρίζω πολλά για να παλέψω αποτελεσματικότερα. Τα απογεύματα χανόμουν στην βιβλιοθήκη της Ιατρικής και «δαιμόνιζα» τη βιβλιοθηκονόμο με τις αναζητήσεις μου. Την ησυχία της τη βρήκε μόνο όταν έπεσα πάνω στο Περιοδικό «Medical Ethics» (Ιατρική Ηθική). Νομίζω ότι είχα τότε φτάσει να διαβάσω σχεδόν όλα τα σημαντικά άρθρα από όλους τους τόμους του περιοδικού που διέθετε η βιβλιοθήκη. Θυμάμαι χαρακτηριστικά μια δημοσίευση Ελλήνων επιστημόνων η οποία κατέγραφε και κατέκρινε την «πατερναλιστική» στάση των Ελλήνων Ιατρών στην άσκηση του λειτουργήματος τους: την συνήθεια τους να παίρνουν εκείνοι αποφάσεις για τον ασθενή, χωρίς να τον ενημερώνουν επαρκώς, ζυγίζοντας εκείνοι τα υπέρ και τα κατά της μίας ή της άλλης θεραπείας ή ακόμα και της μη θεραπείας.\nΗ Ιατρική Ηθική, σαν τομέας της επιστήμης, έχει λόγο ύπαρξης και πρέπει να κατέχει σημαντική θέση στην γνωστική φαρέτρα κάθε λειτουργού της υγείας, ακριβώς γιατί τα λεπτά και σημαντικά θέματα ηθικής που εμπλέκονται στην ιατρική πρακτική δεν λύνονται αβασάνιστα και αβίαστα ακόμα και αν χρησιμοποιηθεί ο απαίδευτος ανώτερος εγκέφαλος του ανθρώπου. Η ανθρώπινη αξιοπρέπεια, το δικαίωμα στην επιλογή, ο σεβασμός στον ασθενή είναι θέματα που δεν μπορούν να επαφίενται αβασάνιστα στην προσωπική κουλτούρα, τις δυνατότητες και τις αδυναμίες κάθε γιατρού. Όλα αυτά τα σπουδαία και σημαντικά στοιχεία που συνοδεύουν και πολλές φορές συμπληρώνουν και ενισχύουν την θεραπεία μπορούν και πρέπει να διδάσκονται, επιβάλλεται να είναι μέρος της επιστημονικής κατάρτισης ενός ιατρού.\nΔυστυχώς όμως η καθημερινότητα μας βρίθει με παραδείγματα απέναντι στα οποία και μόνο η φράση «Ιατρική Ηθική» μοιάζει με σύντομο ανέκδοτο. Γιατί, ενώ η Ιατρική Ηθική δεν βρήκε ποτέ την θέση που της αρμόζει στο Ελληνικό σύστημα εκπαίδευσης των γιατρών, ενώ η παιδεία και η κουλτούρα που καλλιεργείται στα αμφιθέατρα και τις κλινικές ταιριάζει περισσότερο σε φοιτητές του Master in Business Administration, η ασφάλιση για Ιατρική αμέλεια έχει μπει στον ιατρικό μας πολιτισμό και ο όρκος σιωπής απέναντι στην κακή πρακτική του ιατρικού κλάδου φιμώνει γιατρούς τε και ασθενείς. Μόνο η απώλεια προσφιλούς προσώπου είναι ικανή να ανοίξει τα στόματα και την συζήτηση για το θέμα. Αλλά δυστυχώς ακόμα και σε αυτή την περίπτωση ο γιατρός δικάζεται μόνο για ιατρική αμέλεια. Κανένας γιατρός δεν δικάστηκε ποτέ γιατί δεν ήταν άνθρωπος και αυτό γιατί όπως θα πιστοποιήσουν και οι δικηγόροι της παρέας μας, ο ηθικός νόμος μένει συχνά έξω από τα δικαστήρια.\nΚαι πάλι αναρωτιέμαι, τι να γνωρίζω εγώ; Με τι δικαίωμα μιλάω; Εγώ είμαι ένας απλός Φυσιολόγος...\nΥ.Γ. 1: Όσο έντονα και να βίωσαν οι συμμετέχοντες το επεισόδιο της ανάρτησης που ενέπνευσε την παρούσα, μου μοιάζει απόλυτα ερμηνεύσιμο. Εξάλλου μοιάζει σχεδόν πταίσμα αν φανταστεί κανείς ότι η απουσία «Ιατρικής Ηθικής» οδηγεί σε καταστάσεις που κοστίζουν αναίτια δάκρυα, πόνο και ζωές...\nΥ.Γ. 2: Παρ’ όλα αυτά υποκλίνομαι με σεβασμό μπροστά στη μη αποσιώπηση του επεισοδίου όπως βολικά θα κάναμε οι περισσότεροι για τα «ησυχότερα» (που μας έχουν ρημάξει!).\nΥ.Γ. 3: Για την περιπέτεια της γιαγιάς στο νοσοκομείο δεν βρήκα το χρόνο να γράψω. Φαίνεται όμως ότι οφείλεται και αυτή σε εκείνη την «ιατρική ηθική» που για κάποιο λόγο στέλνει παθολογικό περιστατικό στο χειρουργικό (για να «ξεφορτωθεί η ξανθιά γιατρός τη γριά»), φορτώνει έναν ογδοντάχρονο ασθενή με 8 λίτρα ορού χωρίς να μετράει αν τα βγάζει (δεν τα έβγαλε παρά μόνο μετά από «δολοφονικές» δόσεις διουρητικών) και παίρνει χωρίς να ρωτάει κανέναν μας αποφάσεις για το εάν και πως θα «φύγει» η γιαγιά. Ευτυχώς που η ηθική του μακαρίτη του άντρα της, με όπλισε με την αδίστακτη δύναμη να αποφασίσω εγώ (και να πείσω τα παιδιά της) να κάνουν τις σωστές επιλογές για την θεραπεία της (ήταν ένα απλό ηρεμιστικό για να καταπολεμηθεί η υπερδιέγερση της κορτιζόνης που έκανε την γιαγιά να μοιάζει σαν παραφρονημένη και άρνηση των διουρητικών που συνεχίζονταν ακόμα και όταν ξεφορτώθηκε τα 8 λίτρα ορού που πήρε χωρίς κανένα ιδιαίτερο λόγο!). Η γιαγιά σήμερα είναι στο σπίτι της στο χωριό προσπαθώντας ακόμα (τρεις μήνες μετά) να ανακάμψει από τις ιατρικές παρεμβάσεις που προκάλεσε ένα απλό κρυολόγημα! Τελικά, αν είναι ένας άνθρωπος μας να «φύγει» καλύτερα το εάν, πως και πότε να έχουμε το δικαίωμα να το αποφασίσουμε εμείς οι συγγενείς αν όχι ο ίδιος. Είναι αμαρτία να πάει από «ιατρική αδιαφορία».\nΑναρτήθηκε από ΓΙΩΡΓΟΣ στις 2:04 μ.μ. 1 σχόλιο:\nPaint it black From Wikipedia, the free encyclopedia\nΑναρτήθηκε από ΓΙΩΡΓΟΣ στις 12:02 μ.μ. 1 σχόλιο:\nΑποκαλύψεις για Ομάδες Δολοφονίας της κυβέρνησης Μπους - Τσένι\nΑναδημοσιεύω τμήμα της είδησης από το tvxs.gr:\nΟ Seymour Hersh αποκάλυψε στοιχεία που αποδεικνύουν ότι ο πρώην αντιπρόεδρος των ΗΠΑ, Ντίκ Τσένι χειριζόταν μυστικές ομάδες δολοφονίας, που αποτελούνταν από στρατιωτικό προσωπικό και αυτό γινόταν εν γνώση της CIA, σύμφωνα με αναφορά του αμερικανικού δικτύου MSNBC.\nΔιαβάστε περισσότερα στο tvxs.gr ή στην αρχική πηγή (Information Clearing House).\nΑναρτήθηκε από ΓΙΩΡΓΟΣ στις 2:18 μ.μ. Δεν υπάρχουν σχόλια:\nΣυλλογή υπογραφών (για τα αυτονόητα)\nΤυπώνουμε το κείμενο και το υπογράφουμε\nΤο διακινούμε και μαζεύουμε υπογραφές\nΜέχρι τις 31/3, το ταχυδρομούμε στην διεύθυνση\nΓια περισσότερες πληροφορίες κοιτάξτε εδώ και εδώ.\nΑς κάνουμε κάτι χρήσιμο.\nΑναρτήθηκε από Νίκος στις 1:13 π.μ. Δεν υπάρχουν σχόλια:\nΠροκηρυξη ''Αντιδικτατορικου Αγωνα ''\nη προκηρυξη του "Αντιδικτατορικου Αγωνα" που ανεφερε στην αναρτηση του ο Νικος\nΑισθητική στην Πράξη\nΠολύς λόγος γίνεται για το ζήτημα των Αφγανών μεταναστών. Νομίζω ότι ήρθε η ώρα να το αγγίξουμε και εμείς.\nΜε αυτή την διάθεση ανεβάζω τα κείμενα που ακολουθούν.\nΕίναι εμφανές πλέον ότι, εκτός των άλλων, που ελπίζω ότι θα συζητήσουμε, υπάρχει και ένα χάσμα αισθητικής. Θα μου πεις ότι το χάσμα αυτό πάντα υπήρχε!!! Εντάξει, συμφωνώ, αλλά είναι αυτού του είδους τα κοινωνικά προβλήματα, που αναδεικνύουν τις διαφορές.\nΑνησυχήστε με τo πρώτo και απολαύστε το δεύτερο.\nΔελτίο Τύπου, Περιφερειακής Οργάνωσης «Χρυσής Αυγής» Νοτιοδυτικής Ελλάδος – Πυρήνα Πάτρας\nΤι έχεις Πάτρα; Τι είχα πάντα!\nΚαθαρά Δευτέρα και ο απόηχος του Καρναβαλιού, επικαλύφθηκε από τα επεισόδια στα οποία πρωταγωνίστησαν οι λαθρομετανάστες του παράνομου καταυλισμού της οδού Ευρώτα. Ευτυχώς αυτά, δεν άφησαν την πολύχρωμη πανήγυρη που στήνεται κάθε χρόνο, να δράσει ως προσωρινό αναλγητικό για τα χρόνια προβλήματα, τα οποία ταλανίζουν την Πάτρα, αλλά και ολόκληρη την Πατρίδα μας, αποπροσανατολίζοντας τον άμεσα θιγόμενο Λαό μας.\nΣοκαριστήκαμε, από την υποκριτική έκπληξη των διάφορων «καλοθελητών», με τον – απόλυτα αναμενόμενο βάσει της κρατικής απάθειας – σοβαρό τραυματισμό ανήλικου Αφγανού από φορτηγό, μετά την πτώση του από προπορευόμενο φορτηγό στο οποίο προσπαθούσε να επιβιβαστεί ενώ ήταν εν κινήσει. Σοκ ωστόσο, προκαλεί και το γεγονός πως ο οδηγός που ενεπλάκη στο παραπάνω ατύχημα, διώκεται για απόπειρα ανθρωποκτονίας από πρόθεση!\nΈπειτα, γίναμε μάρτυρες της εκδικητικής μανίας των Αφγανών, οι οποίοι επιτίθονταν τυφλά με δολοφονικές διαθέσεις, σε οποιονδήποτε διερχόμενο και προέβησαν σε πάρα πολλές δαπανηρές καταστροφές. Εδώ θα θέλαμε να αναρωτηθούμε, εάν ο κ. Εισαγγελέας διατάξει κάποια έρευνα για τους ηθικούς αυτουργούς της όλης υπόθεσης, οι οποίοι δεν είναι άλλοι παρά οι φορείς της τοπικής και νομαρχιακής Αυτοδιοίκησης, καθώς και η κυβέρνηση της Νέας Δημοκρατίας η οποία έχει καταργήσει τα σύνορα, κατ’ επιταγή των συμφερόντων Ε.Ε. – Πλουτοκρατίας, εις βάρος των Ελλήνων!\nΤέλος, καταγγέλλουμε ως συκοφαντικά και ψευδή, τα διάφορα δημοσιεύματα, τα οποία κάνουν λόγο για πρόκληση (!) επεισοδίων από Χρυσαυγίτες. Απορίας άξια αποτελεί, η ευκολία με την οποία μας «αναγνωρίζουν» σε σχεδόν οποιαδήποτε ποινικά κολάσιμη πράξη τελείται, με σκοπό να στιγματίσουν και να ποινικοποιήσουν τον πολιτικό μας αγώνα. Αφετέρου εξίσου παράξενες έως προσβλητικές, θεωρούμε τις «καταγγελίες» - μέχρι και από θεσμικά πρόσωπα – περί της ύπαρξής μας ανάμεσα σε συγκεντρωμένους. Θα θέλαμε να τους υπενθυμίσουμε, πως ο Λαϊκός Σύνδεσμος – «Χρυσή Αυγή» είναι ένας νόμιμος πολιτικός σχηματισμός, ο οποίος μάλιστα κατέρχεται στις προσεχείς Ευρωεκλογές. Να μη λησμονούν ότι, οι Χρυσαυγίτες είναι ΚΑΙ αυτοί πολίτες της Πάτρας συνεπώς έχουν το δικαίωμα να συγκεντρώνονται όποτε και με όποιους επιθυμούν, όσο και εάν αυτό δεν αρέσει σε κάποιους.\nΕν κατακλείδι να τονίσουμε πως ήμασταν και θα είμαστε αλληλέγγυοι στους Πατρινούς συμπολίτες μας, οι οποίοι μάχονται υπερασπιζόμενοι τις ζωές και περιουσίες τους, δίπλα και ανάμεσά τους, ενάντια στην επικίνδυνη πολιτική «προκλητικής αδιαφορίας» του προδοτικού αυτού κράτους!\nΗ πόλις εάλω ή το τέλος της μικρής μας πόλης ;\nΚάποτε το πρόβλημα των Αφγανών προσφύγων (εισβολέων όπως τους αποκαλούν οι «αγανακτισμένοι πολίτες» (*) )δεν θα υπάρχει στην μικρή μας πόλη.\n(Θα έχει ίσως αντικατασταθεί με άλλους απελπισμένους και εξαθλιωμένους συνανθρώπους μας διαφορετικών φυλών και πολύ φοβούμαι και συμπολιτών μας.) Το στίγμα όμως της συμπεριφοράς μας απέναντι τους θα βαραίνει την πόλη μας για πάντα. Η τιμή και υπόληψη της κοινωνίας μας θα έχει θιγεί ανεπανόρθωτα .\nΟι περίοικοι της οδού Ευρώτα όπως και οι οδηγοί των φορτηγών έχουν αδιαμφισβήτητα σοβαρό πρόβλημα . Ο τρόπος όμως που αντιμετωπίζουν ένα καθαρά ανθρωπιστικό και πολιτικό πρόβλημα εστιάζοντας κυρίως στους ίδιους τους πρόσφυγες και τους Αριστερούς συμπολίτες μας που τους συμπαραστέκονται (**) όχι απλά δεν βοηθάει στην αντιμετώπιση της όλης κατάστασης αλλά δημιουργεί μεγαλύτερο πρόβλημα ηθικό και κοινωνικό.\nΑυτή η στάση ανοίγει την «Κερκόπορτα» να χαρακτηρίζεται η πόλη μας από την δράση 20 «αγανακτισμένων πολιτών» που με ευκολία μεταλλάσσονται από αγανακτισμένοι έμποροι της Ερμού σε αγανακτισμένους κατοίκους της Ηρώων Πολυτεχνείου.\nΟι πολίτες αυτής της πόλης δεν δικαιούμαστε πλέον να μένουμε σιωπηλοί και απαθείς σ' αυτόν τον ηθικό και ανθρωπιστικό κατήφορο που συνεπικουρούντων των ΜΜΕ οδηγείται η πόλη μας.\n(*) Εδώ που τα λέμε οι Αφγανοί μας χρωστούσαν μιαν εισβολή. Ο Ισκεντέρ όμως καίτοι κατακτητής της Βακτριανής λατρεύτηκε και λατρεύεται ακόμα γιατί ήταν Μέγας. Οι απόγονοί του στην μικρή μας πόλη μάλλον δύσκολα θα «λατρευτούν» γιατί φέρονται μικρόψυχα.\n(**) Οι αριστερές οργανώσεις και οι αριστεροί πολίτες δεν θα μπορούσαν να λέγονται αριστεροί αν δεν είχαν στάση αλληλεγγύης προς τους εξαθλιωμένους συνανθρώπους μας.\nΤο ερώτημά μου είναι πως μπορούν κάποιοι να θέλουν να λέγονται Χριστιανοί.\nΤα περί «πλησίον» και «2 χιτώνων» μάλλον δεν τους εκφράζουν.\nΑντιθέτως μια Σταυροφορία για την εκδίωξη των απίστων από τα Άγια Χώματα και Μπαλώματα της Ηρώων Πολυτεχνείου θα τους εύρισκε απόλυτα σύμφωνους.\nΘα ήθελα μόνον να τους θυμίσω μιας και αυτοπροσδιορίζονται θεματοφύλακες της Ελληνορθόδοξης Παράδοσης πως το Ορθόδοξο Βυζάντιο δεν συμμετείχε στις σταυροφορίες παρότι οι Άγιοι Τόποι αποτελούσαν επαρχία του πριν την κατάληψή τους από τους Άραβες και ότι η Βυζαντινή αυτοκρατορία καταλύθηκε από σταυροφορία και ουσιαστικά δεν επανέκαμψε ποτέ.\nΗ οριστική άλωση της Πόλης από τους Οθωμανούς ήταν πλέον θέμα χρόνου.\nΕπιχειρηματίας και κάτοικος της Ηρώων Πολυτεχνείου\nΥγ. Αυτές τις μέρες κυκλοφορεί και ένα τρίτο κείμενο, το οποίο μου εστάλη με mail σε αρχείο pdf και δεν γνωρίζω πως να το ανεβάσω. Το υπογράφει ο Αντιδικτακτορικός Αγώνας (!!!) και εγκαλεί τον ΣΥΡΙΖΑ γιατί λέει "έχει κηρύξει την έναρξη του 2ου Εμφυλίου Πολέμου με μπροστάρηδες τους κουκουλοφόρους του", ενώ προτρέπει τον βουλευτή Τσούκαλη να πάρει στο σπίτι του "τους βρώμικους Αφγανούς". Στο κείμενο αυτό υπάρχουν κι άλλες χαζομάρες, όποιος μπορεί ας το ανεβάσει.\nΑναρτήθηκε από Νίκος στις 8:42 π.μ. Δεν υπάρχουν σχόλια:\nΑΠΟΣΠΑΣΜΑ ΠΡΩΤΟ… κερδίσαμε αγαπημένε Ατίλιε τον κόσμο με τις λεγεώνες μας , αλλα θα μπορέσουμε να τον κρατήσουμε μονάχα με την πολιτική τάξη που θα του προσφέρουμε. Διώξαμε τον πόλεμο στις παρυφές της γης . Από τον Περσικό κόλπο , ως την Μαυριτανία και από την γη των Αιθιόπων ως την Καληδονία , αδιατάρακτη βασιλεύει η ρωμαϊκή ειρήνη.Δύσκολο φαίνεται να εξηγήσει κανείς , πως μια πόλη έφτασε να κυβερνά την οικουμένη. Μέσα στους λόγους όμως που θα αναφέρονταν για μια τέτοια εξήγηση θα έπρεπε πρώτος να ηταν ετούτος : Καταλάβαμε καθαρά και έγκαιρα πως υποτάσσοντας ξένους λαούς αναλαμβάνουμε μιαν ευθύνη για την ευημερία τους. Τούτη η συνείδηση της ευθύνης διακρίνει τους βαρβάρους κατακτητές από τους κοσμοκράτορες. Μονάχα ο Αλέξανδρος πριν από μας είχε την συνείδηση τούτης της ευθύνης. Ευτυχώς για την δόξα της Ρώμης , πέθανε νέος , γιατι αλλιώς θα ήτανε οι Έλληνες σήμερα οι άρχοντες του κόσμου. Αλίμονο στους λαούς όταν τις προσπάθειές τους τις ενσαρκώνουν μονάχα σε μεμονωμένα άτομα που περνούν και όχι σε ανθρώπινες κοινότητες , σε θεσμούς που αντέχουν στην ροή των πραγμάτων και σηκώνουν άνετα τον όγκο των πολύχρονων έργων.Έχουμε την σοφία να μην θέλουμε να είμαστε δυσβάσταχτοι εκμεταλλευτές των λαών που υποτάχτηκαν στην εξουσία μας.… Αλλα δεν φτάνει να τους χαρίζουμε την ειρήνη και τάξη, γιατι αυτά είναι αρνητικά στοιχεία, είναι όροι, δεν αποτελούν την ουσία της ευδαιμονίας των ανθρώπων.… θα έπρεπε και της φιλοσοφίας και της ποίησης τα δώρα να σκορπούσαμε στις χώρες που κυβερνούμε. Το μέγα όμως τούτο έργο είμαστε άξιοι να το κάνουμε μόνο στις δυτικές επαρχίες , γιατι εκεί που βρίσκεσαι εσύ , οι Έλληνες το επιτελούν ακόμη σήμερα καλύτερα από μας. Ας επαναλάβουμε και εμείς την δυσάρεστη ομολογία του Οράτιου Φλάκκου :Graecia capta , ferum victorem cepti , et artes intulit agresti Latio.\nΑΠΟΣΠΑΣΜΑ ΤΡΙΤΟ… Ο Έλληνας είναι πιο εγωιστής από εμάς και συνεπώς από όλα τα έθνη του κόσμου. Το άτομό του είναι «πάντων χρημάτων μέτρον» κατά το ρητό του Πρωταγόρα. Αδέσμευτο , αυθαίρετο και ατίθασο , αλλα και αληθινά ελεύθερο , ορθώνεται το «εγω» των Ελλήνων. Χάρις σε αυτό σκεφθήκανε πηγαία, πρώτοι αυτοί , οσα εμείς αναγκαζόμαστε σήμερα να σκεφθούμε σύμφωνα με την σκέψη τους. Χάρις σε αυτό βλέπουν με τα μάτια τους και όχι με τα μάτια εκείνων που είδαν πριν από αυτούς. Χάρις σε αυτό η σχέση τους με το σύμπαν , με τα πράγματα και τους ανθρώπους δεν μπαγιατεύει , αλλα είναι πάντα νέα , δροσερή και το κάθε τι , χάρις σε αυτό το «εγω» αντιχτυπάει σαν πρωτοφανέρωτο στην ψυχή τους.Είναι όμως και του καλού και του κακού πηγή τούτο το χάρισμα.Το ίδιο «εγω» που οικοδομεί τα ιδανικά πολιτικά συστήματα, αυτό διαλύει και τις πραγματικές πολιτείες των ανθρώπων.Και ήρθανε καιροί όπου ο ελληνικός εγωισμός ξέχασε την τέχνη που οικοδομεί τους ιδανικούς κόσμους, αλλα δεν ξέχασε την τέχνη που γκρεμίζει τις πραγματικές πολιτείες.Και εμείς τους συναντήσαμε , καλέ Ατίλιε, σε τέτοιους καιρούς και γι αυτό η κρίση μας γι αυτούς συμβαίνει να είναι τόσο αυστηρή που κάποτε καταντά άδικη.Αλλα και πώς να μην είναι ; Η μοίρα μας έταξε νομοθέτες του κόσμου και το ελληνικό άτομο περιφρονεί τον νόμο. Δεν παραδέχεται άλλη κρίση δικαίου παρά την ατομική του , που δυστυχώς στηρίζεται σε ατομικά κριτήρια. Απορείς πως η πατρίδα των πιο μεγάλων νομοθετών , εχει τόση λίγη πίστη στον νόμο.Και όμως από τέτοιες αντιθέσεις πλέκεται η ψυχή των ανθρώπων και η πορεία της ζωής των. Σπάνια οι έλληνες πείθονται «τοις κείνων ρήμασι».Πείθονται μονο στα ρήματα τα δικά τους και η αλλάζουν τους νόμους κάθε λίγο ανάλογα με τα κέφια της στιγμής , η όταν δεν μπορούν να τους αλλάξουν , τους αντιμετωπίζουν σαν εχθρικές δυνάμεις και τότε μεταχειρίζονται εναντίον τους η τη βία η τον δόλο.Α! πόσο την χαίρεται ο έλληνας την εύστροφη καταδολίευσή τους , τους σοφιστικούς διαλογισμούς που μεταβάλλουν τους νόμους σε ράκη!Ο έλληνας εχει την πιο αδύνατη μνήμη από μας, έχει λιγότερη συνέχεια στον πολιτικό του βίο. Είναι ανυπόμονος και κάθε λίγο , μόλις δυσκολέψουν λίγο τα πράγματα, αποφασίζει ριζικές μεταρρυθμίσεις.Θες να σαγηνεύσεις την εκκλησία του δήμου σε μια πόλη ελληνική ; Πες τους : «Σας υπόσχομαι αλλαγή» Πες τους : «Θα θεσπίσω νέους νόμους» Αυτό αρκεί. Με αυτό χορταίνει η ανυπομονησία τους , το αψίκορο πάθος του. Τι φαεινές συλλήψεις θα βρεις μέσα σε αυτά τα ελληνικά δημιουργήματα της ιδιοτροπίας της στιγμής! Εμείς δειλά-δειλά και μόνο με το χέρι του πραίτωρα τολμήσαμε , διολισθαίνοντας μέσα στους αιώνες να ξεφύγουμε από τους άκαμπτους κλοιούς της Δωδεκαδέλτου μας , και πάλι διατηρώντας όλους τους τύπους , όλα τα εξωτερικά περιβλήματα.Τούτη η υποκρισία των μορφών , όταν η ουσία αλλάζει , δείχνει πόση είναι η ταπεινοφροσύνη μας μπρος σε κάθε τι που είναι θεσμός και έθος και παράδοση, πόσο το παρελθόν και η συνέχειά του βαραίνουν στην πορεία μας και πόσο δίκαια αντέχουμε αιώνες εκεί που οι έλληνες εκάμφθησαν σε δεκαετηρίδες.… Μεσα στους πιο πολλούς έλληνες , άμα σκάψεις λίγο , θα βρεις ένα ισχνό υπερόπτη Κοριολανό , έναν άσημο εκδικητικό Αλκιβιάδη , ένα εγω μεγαλύτερο από την πατρίδα. Όχι βέβαια σε όλους , αλλιώς δεν θα υπήρχαν σήμερα πια ελληνικές πόλεις. Αλλα όποιος διοικεί , σαν κι εσένα , έναν λαό, πρέπει να γνωρίζει τις άρχουσες ροπές , που δεν φτάνουν βέβαια ως την φανερή ακρότητα του ωραίου αθηναίου η του δικού μας Γάιου Μάρκου , αλλα τείνουν προς τα εκεί. Οι πολλοί , από χίλιους δυο λόγους, γιατι είναι πιο μικροί και πιο αδύνατοι, σταματούν μεσοδρομίς. Μα και μ' αυτούς , το κακό γίνεται.… Οι έλληνες λίγα πράγματα σέβονται και σπάνια όλοι τους τα ίδια. Και προς καλού και προς κακού στέκουν επάνω από τα πράγματα. Για να κρίνουν αν ένας νόμος είναι δίκαιος , θα τον μετρήσουν με το μέτρο της προσωπικής τους περίπτωσης ακόμα κι όταν υπεύθυνα τον κρίνουν στην εκκλησία η στο δικαστήριο.Ο έλληνας ζητεί από τον νόμο δικαιοσύνη για την δική του προσωπική περίπτωση. Εάν τύχει και ο νόμος , δίκαιος στην ολότητά του και δεν ταιριάζει σε λίγες περιπτώσεις όπως η δική του , δεν μπορεί αυτό να το παραδεχτεί. Καιεν τούτοις τετρακόσια χρόνια τώρα το διακήρυξε ο μεγάλος τους Πλάτων , πως τέτοια είναι η μοίρα και η φύση των νόμων , πως άλλο νόμος και άλλο δικαιοσύνη. Το διακήρυξε αυτό και ο Σταγειρίτης, χωρίζοντας το δίκαιο από το επιεικές. Δεν δέχεται να θυσιάσει την δική του περίπτωση , το δικό του εγώ σε έναν νόμο σκόπιμο και δίκαιο στην γενικότητά του.Ετσι είναι πολλοί στις πόλεις που τώρα πρόκειται να διοικήσεις .Ετσι διαφορετικοί , αν όχι από μας , όμως από τους πατέρες μας , που θεμελίωσαν το μεγαλείο της παλιάς , της αληθινής μας δημοκρατίας.\nΑναρτήθηκε από Η.Θ στις 6:46 μ.μ. 2 σχόλια:\nΗ ΠΡΟΟΔΕΥΤΙΚΗ ΚΙΝΗΣΗ ΝΕΩΝ ΔΙΚΗΓΟΡΩΝ Με τη συμβο...\nΑποκαλύψεις για Ομάδες Δολοφονίας της κυβέρνησης Μ...\nΤα παρακάτω είναι αποσπάσματα αλληλογραφίας του Ρω...


Απριλίου 30,2018-6:41 PM\nΈρχεται από τον Άρειο Πάγο ένα ιστορικό μήνυμα ΖΩΗΣ του αγέννητου παιδιούπου ταυτόχρονα αποτελεί και απάντηση στους επικριτές των Ιατρών και του νοσηλευτικού προσωπικού που αρνούνται να κάνουν εκτρώσεις και γίνονται «αντιρρησίες συνείδησης κατά των εκτρώσεων » :\nΑ.Π. 1033/2016: «και πριν την ολοκλήρωση του τοκετού αλλά πάντως μετά την έναρξη αυτού υφίσταται «τέκνο», άνθρωπος, οπότε μπορεί να τελεσθεί ανθρωποκτονία».\nΗ απόφαση αυτή μπορεί να σταθεί η αφορμή να καταργηθεί επιτέλους ο νόμος των δολοφονικών εκτρώσεων των αθώων βρεφών, που είναι το μεγαλύτερο Εθνικό μας αμάρτημα.\nΗ απόφαση αυτή δεν σημαίνει ότι καταδικάζονται όσοι γονείς και γιατροί σκοτώνουν τα παιδιά τους πριν γεννηθούν... Όπως ξέρουμε εδώ και χρόνια, η έκτρωση δεν είναι ποινικό αδίκημα μέχρι τον 3ο μήνα της κύησης μετά την νομοθέτηση του σχετικού απάνθρωπου νόμου.. Απλά με την ευκαιρία αυτής της υπόθεσης ο Άρειος Πάγος εξέφρασε και νομικώς την θέση ότι το έμβρυο διαθέτει ανθρώπινη ζωή.\nΠρόκειται για μια υπόθεση του 2008 κατά την οποία δικάστηκε γιατρός μαιευτήρας για ιατρική αμέλεια που προξένησε τον θάνατο νεογέννητου βρέφους.\nΠαρατίθεται περιληπτικά ένα σημαντικό απόσπασμα της Απόφασης με αριθ. 1033/2016 ΣΤ’ ΠΟΙΝΙΚΟΥ ΤΜΗΜΑΤΟΣ του ΑΡΕΙΟΥ ΠΑΓΟΥ. (Ακολουθεί κατόπιν ολόκληρη η απόφαση).\n«Εν όψει αυτών υπάρχει ειδική ευθύνη του ιατρού για ανθρωποκτονία από αμέλεια ασθενούς στις περιπτώσεις εκείνες που το αποτέλεσμα αυτό οφείλεται σε παράβαση από αυτόν των κοινώς αναγνωρισμένων κανόνων της ιατρικής επιστήμης για τους οποίους δεν μπορεί να γεννηθεί αμφισβήτηση και η ενέργεια ή παράλειψή του δεν ήταν σύμφωνη με το αντικειμενικά επιβαλλόμενο καθήκον επιμέλειας.\nΗ ιδιαίτερη δε νομική υποχρέωση του ιατρού να αποτρέψει το αξιόποινο αποτέλεσμα του θανάτου του ασθενούς απορρέει από το νόμο και τον κώδικα ιατρικής δεοντολογίας και από την εγγυητική θέση αυτού έναντι της ασφάλειας της ζωής ή της υγείας του ασθενούς που δημιουργείται κατά την εκτέλεση της ιατρικής πράξης είτε αυτή αφορά ιατρική εξέταση είτε χειρουργική επέμβαση.\nΕξάλλου η έναρξη της ανθρώπινης ζωής κατά το ποινικό δίκαιο δεν συμπίπτει προς την έναρξη του «προσώπου» κατά το αστικό, το οποίο αρχίζει να υπάρχει μόλις γεννηθεί ζωντανό και παύει να υπάρχει με το θάνατο του (ΑΚ 35), δηλαδή αφού ολοκληρωθεί ο τοκετός με τον αποχωρισμό του νεογνού από το μητρικό σώμα.\nΤο τελευταίο συνάγεται από τη διάταξη του άρθρου 303 ΠΚ περί παιδοκτονίας, η οποία μπορεί να διαπραχθεί και κατά τον τοκετό.\nΑπό τη χρονική στιγμή που θα αρχίσει ο τοκετός και μαζί με αυτόν το τικτόμενο να προσλαμβάνει ανθρώπινη ιδιότητα, θεμελιώνεται ακόμη και από αμέλεια ποινική ευθύνη του δράστη που το προσβάλλει.\nΜε την έναρξη της ανθρώπινης ζωής προστατεύεται και η σωματική ακεραιότητα του νεογνού.\nΕνόψει των σοβαρών κινδύνων τους οποίους συνεπάγεται δια το τικτόμενο το γεγονός του τοκετού, το ποινικό δίκαιο προστατεύει τούτο ως άνθρωπο πριν ακόμη του αναγνωρισθεί η ιδιότητα του «προσώπου» κατά το αστικό δίκαιο.\nΟ τοκετός και μαζί με αυτόν η ανθρώπινη ιδιότητα άρχονται από τη στιγμή κατά την οποία, αδιακρίτως συμπτωμάτων, τεθεί σε κίνηση η φυσική εκείνη αλληλουχία φάσεων, η οποία κατά τα διδάγματα της μαιευτικής επιστήμης οδηγεί αδιαλείπτως στην ολοκλήρωση της γέννησης. .....\nΔιαβάστε ολόκληρη την απόφαση της υπόθεσης ΕΔΩ :\nΝομική περίληψη: Καταδίκη για ανθρωποκτονία εξ αμελείας νεογνού. Έναρξη της ανθρώπινης ζωής κατά το ποινικό δίκαιο. Δεν συμπίπτει με την έναρξη του προσώπου κατά το αστικό δίκαιο. Έναρξη της ανθρώπινης ιδιότητας κατά το ποινικό δίκαιο από την έναρξη του τοκετού και της θέσεως σε κίνηση της φυσικής αλληλουχίας των φάσεων του τοκετού. Αθώωση για πρόκληση σωματικής βλάβης από αμέλεια στην επίτοκο. Στοιχεία αντικειμενικής και υποκειμενικής υπόστασης. Πραγματικά περιστατικά. Ποινική ευθύνη για το ως άνω έγκλημα ιατρού με την ιδιότητα του μαιευτήρα - γυναικολόγου. Θάνατος νεογνού από περιγεννητική ασφυξία. Μη συνεχής και επισταμένη παρακολούθηση της εγκύου και μη άμεση υποβολή της σε καισαρική τομή όταν η καρδιοτοκογραφική καταγραφή παρουσίασε όψιμες επιβραδύνσεις. Η ύπαρξη της ανθρώπινης ζωής δεν αναιρείται από το γεγονός ότι το νεογνό τελικά δεν επέζησε. Ποινική Δικονομία. Αναίρεση. Λόγοι. Απόλυτη ακυρότητα. Υπερασπίσεως δικαιώματα. Δηλώσεις, εξηγήσεις και παρατηρήσεις του κατηγορουμένου σχετικά με την κατάθεση εκάστου μάρτυρος. Δεν υπεβλήθη αίτημα καταχώρισης στα πρακτικά του περιεχομένου των σχολιασμών του κατηγορουμένου. Επιπλέον δεν υπεβλήθη αίτημα παροχής άδειας για να προβεί σε τέτοιες εξηγήσεις. Έλλειψη ακροάσεως Εισαγγελέως επί υποβληθέντος αιτήματος για κλήτευση μάρτυρος. Δόθηκε ο λόγος τόσο στον Εισαγγελέα της έδρας όσο και στους συνηγόρους υπεράσπισης σχετικά με εξηγήσεις πάνω στο θέμα αυτό της κλήτευσης. Υπέρβαση εξουσίας. Χειροτέρευση της θέσεως. Αθώωση από το δευτεροβάθμιο Δικαστήριο για τη σωματική βλάβη εξ αμελείας. Επιδίκαση ίδιας χρηματικής ικανοποίησης στους πολιτικώς ενάγοντες. Δεν επιδικάστηκε η ίδια χρηματική ικανοποίηση, αφού επιδικάστηκε το ίδιο ποσό για την ψυχική οδύνη για την ανθρωποκτονία, αλλά δεν επιδικάστηκε η χρηματική ικανοποίηση για ηθική βλάβη που είχε επιδικαστεί πρωτοδίκως. Ως εκ τούτου επιδικάστηκε ποσό συνολικά κατώτερο του επιδικασθέντος από το πρωτοβάθμιο Δικαστήριο. Ελλειψη αιτιολογίας. Εσφαλμένη ερμηνεία. Μέσα αποδείξεως. Πραγματογνωμοσύνη - πραγματογνώμονες. Αιτίαση περί μη λήψεως υπ΄ όψιν εκθέσεων πραγματογνωμοσύνης, οι οποίες αναγνώσθηκαν. Ανεξαρτήτως του χαρακτήρα τους ως ιδιαίτερων αποδεικτικών μέσων, η πρώτη πραγματογνωμοσύνη λήφθηκε υπ΄ όψιν, αφού το Δικαστήριο υιοθέτησε το συμπέρασμά της, και η δεύτερη ουδέν πόρισμα διαλαμβάνει στο περιεχόμενό της, αφού η διορισθείσα ως πραγματογνώμονας παρέπεμψε σε ειδικό μαιευτήρα γυναικολόγο. Ορθή και αιτιολογημένη η απόφαση. Απορρίπτει αναίρεση.


Αρνητικό τεστ covid-19 ο Σαλάχ – Παίζει με Αταλάντα | Goal News Cy\nGOALΑρνητικό τεστ covid-19 ο Σαλάχ – Παίζει με Αταλάντα\nΤέλος φαίνεται πως μπήκε στην περιπέτεια του Μο Σαλάχ, ο οποίος είχε προσβληθεί από κορωνοϊό κατά τη διάρκεια των υποχρεώσεών του με την εθνική Αιγύπτου.\nΤην αποκάλυψη έκανε ο Γιούργκεν Κλοπ στις δηλώσεις του μετά τη νίκη της Λίβερπουλ επί της Λέστερ με 3-0.\nΟ προπονητής των κόκκινων αποκάλυψε πως ο Σαλάχ θα επιστρέψει στις προπονήσεις και θα αγωνιστεί στο ερχόμενο ματς με την Αταλάντα για το Champions League.\n«Άκουσα πως το τεστ του βγήκε αρνητικό σήμερα. Νομίζω πως έχει περάσει από όλες τις εξετάσεις. Θα έχουμε τον έλεγχο της UEFA για το Champions League και είμαι σίγουρος ότι θα είναι εκεί. Μπορεί να προπονηθεί μαζί μας», ανέφερε σχετικά ο Γερμανός προπονητής.


Δουλειά από το σπίτι; Γίνε πιο παραγωγικός με αυτά τα 5 αρώματα! - iTravelling\nΔουλειά από το σπίτι; Γίνε πιο παραγωγικός με αυτά τα 5 αρώματα!\nΕάν ψάχνεις ακόμα την έμπνευση και τη συγκέντρωση, αυτά τα αρώματα θα κάνουν παιχνιδάκι τη δουλειά από το σπίτι.\nΗ κορωνοϊός μας καθήλωσε στο σπίτι! Λίγο ο κίνδυνος της επιδημίας, λίγο η remote εργασία και το γενικότερο lockout χαλάει τη διάθεσή μας και μας κάνει να γινόμαστε λιγότερο παραγωγικοί και αρκετά στενάχωροι. Εάν θέλεις να αλλάξεις τη διάθεσή σου, να γίνεις πιο παραγωγικός στη δουλειά σου και να φέρεις άλλο αέρα στο σπίτι αλλά και αργότερα στο γραφείο σου, ακολούθησε το tip των Ιαπώνων. Εάν αναρωτιέσαι ακόμα ποιο είναι αυτό, η απάντηση βρίσκεται πιο κάτω και θα κάνει τη δουλειά από το σπίτι παιχνιδάκι!\nΟ σωστός αρωματισμός του χώρου σου θα σε σώσει και θα σε ανανεώσει σίγουρα.\nΠριν αρχίσεις όμως να ρίχνεις όλο το πανάκριβο άρωμα σου τριγύρω στο σπίτι, διάβασε ποια αρώματα είναι τα κατάλληλα για να σου χαρίσουν συγκέντρωση, ηρεμία και παραγωγικότητα. Και σίγουρα θα εκπλαγείς τόσο από το χαμηλό κόστος τους, όσο και από την αποτελεσματικότητά τους.\nΣύμφωνα με τους Ιάπωνες, η τακτική αυτή εφαρμόζεται στους επαγγελματικούς χώρους τους για να αναζωογονήσουν την ατμόσφαιρα, να ηρεμούν οι υπάλληλοι ή να δραστηριοποιούνται ακόμα πιο έντονα ανάλογα με την ώρα και το άρωμα που επιλέγουν.\nΑς ανακαλύψουμε τα 5 αρώματα που θα σου δώσουν την παραγωγικότητα που ψάχνεις στη δουλειά από το σπίτι:\nΗ λεβάντα είναι το τέλειο antistress άρωμα, καθώς μειώνει το άγχος.\nΤο γιασεμί αποτελεί φυσικό ηρεμιστικό και απαλύνει την ένταση και τα νεύρα.\nΤα εσπεριδοειδή έχουν επίσης θετικές ιδιότητες. Το γκρέιπ φρουτ πολεμά την πνευματική εξάντληση, το λεμόνι αναζωογονεί τη διάθεση και το πορτοκάλι μειώνει το στρες.\nΗ μέντα εκτός δροσερή αναπνοή, σε ανανεώνει με τη φρεσκάδα της. Ακόμα τονώνει το μυαλό και βοηθά στη συγκέντρωση σου.\nΤο δεντρολίβανο είναι γνωστό ενισχυτικό μνήμης και σε βοηθά να έχεις καθαρή σκέψη.\nDECO TIPS Αρώματα για παραγωγικότητα Αρωματισμός χώρου Δουλειά από το σπίτι ΕΥΕΞΙΑ Κορωνοϊός


Υποχρεωτική η χρήση μάσκας στους κλειστούς χώρους και πρόσθετα μέτρα. - Kastoria Fm 9.15\nΑυτοκίνητο τράκαρε με αγελάδα στη Δεσφίνα – Δύο τραυματίες\nΗ “Τόκιο” σπάει τα “κοντέρ” ποζάροντας τόπλες στο φακό\nΑρχική Ειδήσεις Ελλάδα Υποχρεωτική η χρήση μάσκας στους κλειστούς χώρους και πρόσθετα μέτρα.\nΥποχρεωτική η χρήση μάσκας στους κλειστούς χώρους και πρόσθετα μέτρα.\nΜπαράζ πρόσθετων προστατευτικών μέτρων και κανόνων ανακοίνωσε ο υφυπουργός Πολιτικής Προστασίας στη σκιά της μεγάλης αύξησης κρουσμάτων.\nΤην υποχρεωτική χρήση μάσκας σε όλους τους κλειστούς χώρους μέχρι τις 31 Αυγούστου ανακοίνωσε ο υφυπουργός Πολιτικής Προστασίας.\nΟ Νίκος Χαρδαλιάς διευκρίνισε ότι το μέτρο επεκτείνεται και στους χώρους λατρείας, ενώ γνωστοποίησε την ισχυρή σύσταση των ειδικών για χρήση μάσκας και στους εξωτερικούς χώρους έως τις 15 Αυγούστου.\nΑπό σήμερα 1/8 έως τις 15/8 ισχύει αναστολή επισκεπτηρίων σε κέντρα φροντίδας ηλικιωμένων (πχ γηροκομεία), δομές ευάλωτων ομάδων (πχ άστεγοι, πρόσφυγες κοκ) και νοσοκομεία. Επιπλέον, όσον αφορά στα νοσοκομεία όπου κρίνεται αναγκαίο δύναται να υπάρχει ένας συνοδός στον οποίο θα δίνεται ειδική άδεια. Επίσης, δεν επιτρέπεται η παραμονή στο νοσοκομείο συνοδών που παρουσιάζουν οποιοδήποτε σύμπτωμα λοίμωξης ανωτέρου αναπνευστικού (πυρετός, δεκατική κίνηση, βήχας, φαρυγγαλγία, ρινική καταρροή). Ο συνοδός θα πρέπει να είναι ενήμερος για την εφαρμογή των κανόνων κοινωνικής απόστασης, την απολύμανση των χεριών και την υποχρεωτική χρήση προστατευτικής μη ιατρικής μάσκας. Επιπρόσθετα, δεν επιτρέπεται η επίσκεψη των ιατρικών επισκεπτών στις νοσηλευτικές μονάδες έως τις 15/8.\nΠροηγούμενο άρθροΙος του Δυτικού Νείλου: 10 κρούσματα και 1 θάνατος στην Ελλάδα\nΕπόμενο άρθροΆργος Ορεστικό: Δόθηκε στην κυκλοφορία ο δρόμος στην αρχή του πεζοδρόμου.\nΕορτολόγιο: Ποιοι γιορτάζουν την Παρασκευή 24 Ιουλίου\nΤραγωδία στο Αίγιο: Ελεύθερος ο 28χρονος που σκότωσε με το αυτοκίνητο...


ΕΥΤΥΧΩΣ ΠΟΥ ΥΠΑΡΧΕΙ ΚΑΙ Ο.. ΠΑΝΑΘΗΝΑΙΚΟΣ. ΚΛΕΙΣΑΜΕ ΣΠΙΤΙΑ ΚΑΙ ΠΑΛΙ! - Page 32 - Γενικά θέματα - απόψεις - σχόλια - Προβληματισμοί - Κοινότητα Λογιστών Βήμα συζητήσεων\nΤο ποτήρι είναι μισογεμάτο Γιάννη. Θυμάμαι την Λάρισα, που έβαλε Μπέμπηδες και σε δυο χρόνια κατέκτησε τίτλο..Αρκεί να μη συνεχίσει το ξεπούλημα ο Αφραγκούζος...\nΓιώργη, τέλος καλό όλα καλά για την κυρά σου.\nΜου λείψαν οι κόντρες με τις ομάδες μας. Σε λίγο θα έλθει το ντέρμπυ ! Ο πιτσιρικάς μου, άρχισε από τώρα τα "άσματα"...\nΟ Ολυμπιακός δεν θα παίξει ποτέ μεγάλη μπάλα (με διάρκεια) στην Ευρώπη,\nΜοιραία θα παίζει στους Ομιλους του Τσου Λου, και μεχρι εκεί.\nΑκόμα και στο ΟΥΕΦΑ, εχει περιορισμένες δυνατότητες.\nΟλα αυτά,για τον απλό λόγο οτι ολοι οι μεγάλοι παιχτες που κανουν την διαφορά\nερχονται στην Ελλάδα, μονο για να συμπληρωσουν τα ένσημα για την συνταξη.\nΟταν ειναι νέοι, δεν......\nΣε τι πρωτάθλημα να παίξουν? Οποιος φεύγει, λέει "μακρυα !!!!"\nΣε τι γήπεδα να παίξουν??? Με τι οπαδους???\nΠρέπει κάποτε να παραδεχτούμε οτι και στο ποδοσφαιρο ειμαστε η τριτοκοσμική χωρά της Ευρώπης.\nΑπλά πράγματα. Στο εξωτερικό, καθε σχεδον αγωνιστική, δίνουν "ντερμπυ".\nΕδω παιζουν 1-2 παιχνιδια σοβαρά ολο το χρόνο, (αν παιξουν και μπάλα) και "θεωρείσαι" οτι\nεισαι έτοιμος για Ευρώπη.... Εαν κάποια απο τις δικές μας μεγάλες ομάδες έπαιζε πχ Ισπανία,\nθα πονταρα άνετα οτι θα τερμάτιζε κάτω απο την 8η θέση.....\nΕαν δεν αλλάξουμε γενικως νοοτροπία, εαν δεν ερθουν μεγάλες επιτυχίες με διάρκεια απο τις\nΕκκηνικές ομάδες, δεν θα αλλάξει τιποτα. Οι επιτυχίες θα φέρουν και μεγάλους παιχτες.\nΑκούω κατά διαστήματα, "το ευχαριστήθηκα που έχασε ο Θρύλος, ο ΠΑΟΚ, ο ΠΑΟ κλπ "\nΡε γιδι, ολο αυτό γυρνάει σ εσένα. Μπουμερανγκ.\n- " Τι δεν καταλαβαίνεις???"\nSARAKINOS and jim1970\nΛυπάμαι, αλλά με τους φίλους Παοκτζήδες θα λύσουμε τις διάφορες μας στα Play Off.\nTAG-AMAL and mk83\nΚωστάκη καλησπέρα,μα και εδώ αλλαγή νοοτροπίας έλεος.............κάτι λες και για γίδα ,μήπως\nγια μεζέ με το τσίπουρο?πρέπει να τα ξεκαθαρίσεις εδώ και τώρα η στην Πρέβεζα.\nSARAKINOS and SCORPIOS\nλυπάμαι μήτσο αλλά εμείς.. δε θα είμαστε στα play offs...\nγιατι εμεις θα ειμαστε?\nΜπερδεύσαι...... για πάρτο αλλιώς......\nκαι έτσι και αλλιώς..\nστα play offs θα είμαι εκτός...\nθα απολαμβάνω τα απανωτά ντέρμπι αιωνίων..\nΜακάρι αλλά δεν....\nΔημήτρη αν και ολυμπιακός (λόγω του πατέρα) θα ήθελα τον ΠΑΟΚ επιτέλους να παίρνει το πρωτάθλημα.\nΔυστυχώς όμως νομίζω ότι χρειάζεται ακόμη καλύτερο υλικό από ότι έχει φέτος για να τα καταφέρει.\nΣτις περισσότερες θέσεις ο ολυμπιακός είναι τουλάχιστον μια κλάση καλύτερος.\nmk83, Στέλιος, TAG-AMAL and 1 other\nΣτις ειδήσεις άκουσα ότι κλήθηκε στον ανακριτή ο Μαρινάκης για να καταθέσει σχετικά με τα στημένα και αν κατάλαβα καλά μάλλον κατηγορείται για συμμετοχή. Και καπάκι ο δικός μας "Πατέρας" για τον ίδιο λόγο! Πως το λέει το τραγούδι : Εμείς οι δυο πάμε πακέτο ! Ερμοι βάζελοι και γαύροι, ποιοι μας βάζουν να σκοτωνόμαστε...\nτι ψάχνεις βρε γιάννη..μακάρι να ξεβρωμίσει αλλά δεν το βλέπω..ομερτά παντού..\nο ψιλός, ο κοντός (στέλιο για σένα λένε? ) ,ο χοντρός, ο μουστάκιας, ο αδελφούλης..\nΕγώ δεν ασχολούμαι με τα ζητήματα του ποδοσφαίρου όπως εσείς, ως οπαδός ή ως φίλαθλος.\nΤα παρακολουθώ όμως ώς προς την οικονομική και κοινωνική τους διάσταση. Ως πολιτικά ζητήματα δηλαδή.\nΕχεις δίκαιο συνονόματε. Θυμήθηκα το τραγουδάκι που λέγαμε πιτσιρίκια "Ολα τα καλά παιδιά, τ΄αγαπά η Παναγιά"...\nΟ Ψωμιάδης και ο… Μητσικώστας\nΑπομαγνητοφώνηση των συνομιλιών του Μάκη Ψωμιάδη ενώπιον πραγματογνώμονα διέταξε το δικαστήριο μετά την αμφισβήτηση της γνησιότητάς τους από την πλευρά του κατηγορουμένου.\nΗ ένσταση της πλευράς του Μάκη Ψωμιάδη για να μη ληφθούν υπόψη τα πέντε κίτρινα ντοσιέ που περιέχουν τις απομαγνητοφωνημένες συνομιλίες για την υπόθεση των στημένων αγώνων έγινε δεκτή, ωστόσο το δικαστήριο έκανε… ντρίμπλα στον βασικό κατηγορούμενο της υπόθεσης των στημένων αγώνων.\nΟ δικηγόρος του Ψωμιάδη ισχυρίστηκαν πως οι απομαγνητοφωνήσεις δεν έχουν έκθεση πραγματογνωμοσύνης και πως πρόκειται πρόχειρα απομαγνητοφωνημένα πρακτικά. Την Παρασκευή η εισαγγελέας της έδρας είχε προτείνει να γίνει δεκτή η συγκεκριμένη ένσταση.\nΠράγματι αυτή έγινε σήμερα δεκτή και δεν θα αναγνωστούν τα πέντε κίτρινα ντοσιέ, ωστόσο η έδρα διέταξε εκ νέου απομαγνητοφώνηση οκτώ συγκεκριμένων συνομιλιών του Μάκη Ψωμιάδη, παρουσία πραγματογνώμονα. Μάλιστα ήδη διορίστηκαν πραγματογνώμονες και η διαδικασία θα πρέπει να έχει ολοκληρωθεί μέχρι τις 29 Οκτωβρίου.\nΟ δικηγόρος του Μάκη Ψωμιάδη αμφισβήτησε τη γνησιότητα των συνομιλιών. «Από πού προκύπτει ποιος μιλά; Μπορεί να μιλά ο Μητσικώστας. Να ελεγχθεί η νομιμότητα της καταγραφής και η γνησιότητά τους», τόνισε χαρακτηριστικά.\nΗ έδρα απάντησε πως «… δεν τίθεται θέμα γνησιότητας, γιατί είναι συγκεκριμένοι άνθρωποι για τους οποίους έγινε άρση απορρήτου».\nype, καλή η προσπάθεια αποπροσανατολισμού αλλά ο τίτλος παραμένει\nκαι για μία ακόμη φορά (εψές) ειναι τόσο επίκαιρος όσο ποτέ !!!!!!!!!!\nΕΥΤΥΧΩΣ ΠΟΥ ΥΠΑΡΧΕΙ ΚΑΙ Ο.. ΠΑΝΑΘΗΝΑΙΚΟΣ.\nΚΛΕΙΣΑΜΕ ΣΠΙΤΙΑ ΚΑΙ ΠΑΛΙ!\nΜη το δένεις και κόμπο Δημήτρη .\nκαλησπέρα στα πράσινα φιλαράκια μου..\nmk83, Στέλιος and TAG-AMAL\nΠως λέει ο Γιάννης ο Πάριος (βάζελος και αυτός) : Ας το πονάει , άστο...\nΔεν τρώγεται ρε παιδιά, μα μέσα στην Λεωφόρο; Και ο Αφραγκούζος στον κόσμο του. Και που να σκάσει η άλλη φούσκα με τις ενστάσεις Τοτσέ, Λέτο και δεν συμμαζεύεται. Α, ρε Πανάθα...\nΔεν έχω καταλάβει πως ο Παναθηναικός κλείνει σπίτια...\nαυτό που βλέπω είναι πως ο Ολυμπιακός πάει γ@μιώντας...\nΜπενφίκα - Ολυμπιακός 0-1 (Α' ημίχρονο)\n29': ΓΚΟΛ για τον Ολυμπιακό με τον Τσόρι να περνάει ωραία τον Γκαράι και να πλασάρει για το 1-0\nΤελικό 1-1 (δεν το λες κι άσχημο...)\n84': Γκολ για την Μπενφίκα. Ο Ρομπέρτο έκανε λανθασμένη έξοδο μετά από εκτέλεση κόρνερ, με τον Καρντόσο από κοντά να ισοφαρίζει.\nΝαι αλλα με λανθασμενη υποδειξη κορνερ


Live χωρίς... Παρατράγουδα Vol.1 - Ev Art\nΔημοσιεύθηκε : 16 Μαρτίου 2015 16 Μαρτίου 2015\nΣτα άρθρα μας για τα live και τις συναυλίες που παρακολουθούμε αποφεύγουμε να σχολιάζουμε τους χώρους. Αυτό οφείλεται στο ότι μας ενδιαφέρει να δίνουμε τη μεγαλύτερη βαρύτητα στους καλλιτέχνες και το έργο τους. Ωστόσο, νιώθουμε την ανάγκη να σχολιάσουμε κάποια κακώς κείμενα που συναντάμε κατά καιρούς σε μουσικές σκηνές, είτε αυτά αφορούν τους διαχειριστές αυτών των χώρων είτε και τους ίδιους τους πελάτες.\n1. Ξεκινώντας από την είσοδο μας, αυτό που περιμένω/επιθυμώ να δω φτάνοντας έξω από ένα μαγαζί είναι μία σειρά στην «ουρά». Η απουσία της οφείλεται μεν στην οργάνωση του μαγαζιού, καθώς δε θεωρώ τυχαίο ότι την έχω συναντήσει σε κάποιους χώρους, αλλά κυρίως σε εμάς τους ίδιους. Όπως γκρινιάζουμε για το χάος και την έλλειψη σεβασμού κατά την αναμονή μας σε δημόσιες υπηρεσίες, αλλά «ξεχνάμε» ότι αποτελούμε κι εμείς οι ίδιοι μέρος του προβλήματος. Το να συναντώ λοιπόν αυτό το χάος και έξω από κάποιες μουσικές σκηνές, σε τόπους διασκέδασης, ψυχαγωγίας, που προάγουν τον πολιτισμό, πραγματικά με ξεπερνάει! Δεν πρέπει κάποια στιγμή να μπούμε σε μία σειρά;\n2. Σε καλλιτέχνες και συγκροτήματα που το κοινό τους τείνει να ξεπερνάει τη χωρητικότητα του χώρου που τους φιλοξενεί, προφανώς ο κόσμος θα υποστεί κάποια ταλαιπωρία. Το να ξεσπάμε όμως στους ανθρώπους που είναι στην πόρτα και εργάζονται εκείνη την στιγμή, δε νομίζετε ότι είναι λίγο άδικο; Και αν συμφωνήσετε αμέσως όσοι έχετε βρεθεί να εργάζεστε σε τέτοια θέση, για σκεφτείτε πόσο άδικο είναι και αυτό το αυστηρό έως εκνευρισμένο πρόσωπο στην πόρτα που συναντά συχνά ο κόσμος που βγαίνει για να διασκεδάσει. Πόσο μάλλον γι αυτούς που δε θα καταφέρουν να μπουν κι έχουν ταλαιπωρηθεί αδίκως! Όσο για το κοινό που θα καταφέρει να εισέλθει σε μία συναυλία, κρίμα δεν είναι να ξεκινήσει τη βραδιά του με χαλασμένο κέφι;\n3. Εγώ κατάφερα να μπω, αλλά ο/η φίλος/η μου άργησε. Το μαγαζί ενημερώνει ότι θα επιτραπεί η είσοδος σε λίγους ακόμα. Δε μιλάμε για μεγάλη παρέα. Μιλάμε για ένα άτομο και προσωπικά δε θεωρώ ότι ένα άτομο είναι πρόβλημα στο ήδη υπερφορτωμένο μαγαζί. Παρ' όλα αυτά θα ρωτήσω ευγενικά τον υπεύθυνο. Δε θα απαιτήσω να μπει. Θα ρωτήσω όμως και θα απαιτήσω τουλάχιστον να με κοιτάξει. Το «δε σε κοιτάω» και «κάνω ότι δε σε ακούω» επειδή νομίζουν ότι θα γίνω κολλιτσίδα, μπορεί να με κάνει έξαλλη. Ε, μετά δεν είναι και λίγο προκλητικό, ώστε τελικά να τον ζαλίσω; Έτσι από κόντρα...\n4. Βέβαια υπάρχουν και οι προνοητικοί που, προκειμένου να μη βρεθούν με το ένα πόδι μέσα και το άλλο έξω, κάνουν μία κράτηση για τραπέζι και ξεμπερδεύουν. Ξεμπερδεύουν όντως, όμως;! Είθισται να ισχύει ότι αν δεν πας σε ένα μαγαζί που έχεις κάνει κράτηση, πρέπει να ενημερώσεις. Αν δεν ενημερώσεις και δεν έχεις πάθει εν τω μεταξύ κάποιο ατύχημα (μακριά από όλους!), σημαίνει ότι θα πας. Αν ο ιδιοκτήτης του μαγαζιού ή ο υπεύθυνος στην συγκεκριμένη θέση δεχθεί πίεση να βρει σε κάποιους πελάτες της τελευταίας στιγμής ένα τραπέζι, πριν κιόλας ξεκινήσει το πρόγραμμα, θα ήταν πιο συνετό να έρθει εκείνος σε επαφή με τον πελάτη που έχει κάνει την κράτηση. Βέβαια πιο συνεπές και τίμιο, θεωρώ να ενημερώνεται ο πελάτης ότι αν δεν έχει φανεί ή ειδοποιήσει μέχρι κάποια συγκεκριμένη ώρα, η κράτηση ακυρώνεται. Ατάκες όπως «δεν επικοινώνησες» πόσο μάλλον «δεν είχες κάνει κράτηση» και οτιδήποτε άλλο μειώνει τη νοημοσύνη του πελάτη, μπορεί να δημιουργήσουν πολύ δυσάρεστες καταστάσεις.\n5. Υποθέτουμε ότι είναι χειμώνας. Χαμός στο μαγαζί, μπαρ ανύπαρκτο να ακουμπήσουμε τα παλτό ή τα μπουφάν (αν έχεις δε και κράνος, την έβαψες). Ρωτούν ευγενικά στο ταμείο αν θέλουμε να αφήσουμε τα πράγματα μας στη γκαρνταρόμπα. Βέβαια να τ' αφήσουμε, αφού αυτομάτως σκεφτόμαστε πόσο πιο άνετα θα πιούμε το ποτό μας. Στο τέλος της βραδιάς και στο «καληνύχτα, ευχαριστούμε!» γίνεται η παρατήρηση που δε ρωτήσαμε τι έπρεπε να αφήσουμε για την γκαρνταρόμπα. Κι εκεί έρχεται η σκέψη και η δική μας ερώτηση: Δε θα έπρεπε να ενημερωθούμε την στιγμή που μας ρώτησαν αν θέλουμε να αφήσουμε τα πράγματα μας; Ή να ενημερωθούμε για το κόστος της θέσης πάρκινγκ σε ιδιόκτητο χώρο (που μπορεί να μην ανήκει καν στο μαγαζί);\nΤελικά, δεν είναι λίγες οι φορές που δεν ενημερώνεται ο κόσμος για κάποια «έξτρα» που φαίνεται αρχικά να τα προσφέρει τόσο απλόχερα ο χώρος. Ίσως κάποιος εδώ να απαντήσει ότι οφείλουμε ως καταναλωτές να φυλάμε τα ρούχα μας, ρωτώντας εξ' αρχής για το πιθανό κόστος κάποιων παρεχόμενων υπηρεσιών, αλλά μη γελιόμαστε κιόλας για τα «ευγενή» κίνητρα κάποιων άπληστων ιδιοκτητών που πάνε να βγάλουν... κι απ' τη μύγα ξίγκι!\nΗ επόμενη φορά μας βρίσκει μέσα στο μαγαζί. Συνεχίζεται...


60 εκατομμύρια η τιμή του F-35 για την Ελλάδα | OnAlert\n60 εκατομμύρια η τιμή του F-35 για την Ελλάδα\n21/10/2010 - 15:25\nΗ Lockheed Martin, έδωσε εκτίμηση τιμής για το αεροσκάφος F-35, αν η Ελλάδα αποφασίσει να το αγοράσει. 60 εκατομμύρια δολάρια το καθένα αν η παραγγελία γίνει το 2016, αφού και η ίδια η αμερικανική εταιρεία δεν πιστεύει ότι αυτή τη στιγμή η Ελλάδα θα πάει σε παραγγελία νέου αεροσκάφους.\nΟ αντιπρόεδρος τη εταιρείας με χώρο ευθύνης τη Ν.Α Μεσόγειο και τη Μέση Ανατολή Ντένης Πλέσσας είπε ότι η Lockheed Martin , μπορεί να προχωρήσει σε αναβάθμιση και εκσυγχρονισμό και των 130 παλαιότερων F-16 σε μπλοκ 52 advance, όπως τα τελευταία 30 που αγοράσαμε.\nΟ κ.Πλέσσας αναφέρθηκε και στην προοπτική αναβάθμισης των αεροσκαφών ναυτικής συνεργασίας P-3 Orion, την οποία χαρακτήρισε ως τη καλύτερη λύση για το Πολεμικό Ναυτικό.\nΗ Lockheed Martin, θα έχει παρουσία στην έκθεση Defensys, που ανοίγει τις πύλες της στις 28 Οκτωβρίου στη Θεσσαλονίκη. Στο περίπτερό της μάλιστα οι επισκέπτες θα μπορούν να πάρουν μία γεύση από το F-35, αφού θα μεταφερθεί από τις ΗΠΑ ένας εξομοιωτής του


Γιώργος Καπουτζίδης: «Μου λείπει πολύ, ήμασταν δώδεκα χρόνια μαζί» - TLIFE\nΗΟΜΕ Ειδήσεις - Νέα Γιώργος Καπουτζίδης: «Μου λείπει πολύ, ήμασταν δώδεκα χρόνια μαζί»\nΟ Γιώργος Καπουτζίδης μιλάει στο περιοδικό People και τον Μαρίνο Βυθούλκα για τους παρουσιαστές στους οποίους είναι έτοιμος να πει «Βούλωσ’ το», για τα εξαντλητικά ωράριά του, τη μοναχικότητά του ως παιδιού και την κοινωνικοποίησή του στην Αθήνα.\nΣτο πέρασμα των χρόνων, ο Γιώργος Καπουτζίδης έχει αποκτήσει στενούς φίλους μέσα από τη δουλειά; «Είμαι πολύ τυχερός και ξέρεις γιατί; Είμαι πιστός φίλος, αλλά οι φίλοι μου είναι περισσότερο πιστοί σε μένα τελικά. Δεν είμαι ιδιαίτερα εύκολος άνθρωπος. Πολλές φορές είμαι στον κόσμο μου και καμιά φορά χρειάζεται οι φίλοι μου να με επαναφέρουν στο δικό μας κόσμο!» λέει γελώντας, ενώ μοιράζεται την επιθυμία του να γυρίσει όλο τον κόσμο.\nΟ Γιώργος ζει σε ένα διαμέρισμα στην Αγία Παρασκευή. Μέχρι πρόσφατα μαζί με την αγαπημένη του γάτα, την Μπάλια. «Η Μπάλια δυστυχώς πέθανε πριν από λίγες μέρες. Είχε μια μορφή λευχαιμίας και είναι μια στενάχωρη περίοδος για μένα. Μου λείπει πολύ, ήμασταν δώδεκα χρόνια μαζί. Τις τελευταίες τρεις μέρες ήταν στο κτηνιατρείο. Μάλιστα, ξεψύχησε την στιγμή που με κοιτούσε και της χάιδευα το κεφαλάκι. Είναι πολύ ωραία η αγάπη που δίνεις και εισπράττεις από τα ζώα. Αν βρεθεί στο δρόμο μου ένα ζωάκι αδέσποτο, ναι, θα το υιοθετήσω. Όχι, όμως, για να καλύψω το κενό της» λέει.


Πως να φας οικονομικά στις διακοπές, χωρίς μιζέριες - madameginger.com\nΠως να φας οικονομικά στις διακοπές, χωρίς μιζέριες\n20/08/2018 13:05 Άννα Χαλικιά\nΕπιτέλους έφτασες στο νησί. Ή στην εξοχή. Όπου κι αν βρίσκεσαι, θες να απολαύσεις στο έπακρο, τις λίγες ή τις πολλές (πάντα λίγες είναι) ημέρες των πολύτιμων διακοπών. Να γεμίσεις μπαταρίες. Να κολυμπήσεις σε κρυστάλλινα νερά. Να κοιμηθείς σαν πουλάκι. Να γελάσεις, να χορέψεις, να παρτάρεις μέχρι πρωίας. Να διαβάσεις επιτέλους τα βιβλία που έχεις ξεκινήσει. Και φυσικά, να φας νοστιμιές, χωρίς καμία βιασύνη στον κόσμο. Δε θες όμως να ξοδέψεις μια περιουσία. Είπαμε είναι διακοπές, όμως το πορτοφόλι σου δεν είναι απεριόριστο. Υπάρχει τρόπος να το “παίξεις” κάπως οικονομικά, χωρίς στερήσεις και μιζέριες. Σου γράφω παρακάτω τι κάνω εγώ -πράγματα αυτονόητα- για να περνάω καλά, να απολαμβάνω το φαγητό μου και να γλιτώνω χρήματα απ’ όπου μπορώ.\nΔεν ξέρω για σένα, εγώ όμως τον πρώτο καφέ της μέρας, αυτόν που θα μου ανοίξει το μάτι, θέλω να τον πιω με το που ξυπνήσω. Πριν ντυθώ, σενιαριστώ, βάλω αντηλιακά και μαγιό. Πριν αναγκαστώ να σκεφτώ τι πρέπει να πάρω μαζί μου στην παραλία (ή οπουδήποτε). Εάν μένεις σε ξενοδοχείο που παρέχει υπηρεσίες πρωινού στο δωμάτιο, τότε είσαι τυχερός. Εάν όμως μένεις σε ενοικιαζόμενο δωμάτιο ή εξοχικό ή camping, τότε μπορείς να γλιτώσεις σημαντικά έξοδα, εάν εξασφαλίσεις ένα μπρίκι, ένα σακουλάκι ελληνικό καφέ και ζάχαρη. Σίγουρα θα πιεις και άλλο καφέ κατα τη διάρκεια της μέρας. Ε, τον αγοραστό, ας τον απολαύσεις σε κάποια παραλία ή το απόγευμα σε κάποια καφετέρια με θέα.\nΚαι πάλι, εάν μένεις σε ξενοδοχείο με υπηρεσίες πρωινού, τότε να το χαρείς (σου αξίζει!) Σε κάθε άλλη περίπτωση, μπορείς να γλιτώσεις πολλά χρήματα εάν δεν πας να φας καθιστό πρωινό σε κάποιο καφέ, αλλά αγοράσεις μερικά απαραίτητα από κάποιο μπακάλικο. Λίγο φρέσκο ψωμί ή φρεσκοψημένες πίτες από τοπικό φούρνο, τοπικό μέλι (κάθε τόπος περηφανεύεται για το δικό του στην Ελλάδα), γιαούρτια ή ακόμα και αυγά που μπορείς να τηγανίσεις στο κουζινάκι ή τη γκαζιέρα σου (εάν κάνεις camping).Κι αν ταξιδεύεις με όλη την οικογένεια, ιδού μερικές ιδέες για το πρωινό των παιδιών, που μπορείς να φτιάξεις παντού.\nΟι περισσότεροι στις διακοπές, δεν τρώμε κυρίως γεύμα κατα τη διάρκεια της μέρας, παρά όταν πέσει το βράδυ. Προτιμούμε να περνάμε τις ώρες μας στην παραλία, μέχρι να βαρεθούμε. Όμως η πείνα -σίγουρα κάποια στιγμή- θα χτυπήσει. Εάν θες να αποφύγεις το ταβερνάκι (ή την καντίνα) της παραλίας για το μεσημέρι, μπορείς να έχεις φροντίσει να πάρεις μερικά φαγώσιμα στην παραλία. Σπιτικά σάντουιτς που θα έχεις φτιάξει στο κουζινάκι, υγιεινά σνακ όπως φρέσκα ή αποξηραμένα φρούτα, ξηροί καρποί ή ακόμα και σπανακόπιτες/τυρόπιτες κ.λ.π. που αγόρασες απ’ το φούρνο το πρωί.\nΓια τους περισσότερους, το βραδινό είναι το κυρίως γεύμα των διακοπών. Κάνε ένα καλό “ψάξιμο” για το που θα το απολαύσεις. Διάβασε μερικά Eat Like A Local μυστικά, για διάφορα μέρη της Ελλάδας στα οποία μπορεί να βρεθείς. Ρώτα τους κατοίκους πού τρώνε εκείνοι, γιατί μπορεί να σου προτείνουν μαγαζιά “διαμάντια”, που δεν είναι τόσο τουριστικά. Ρώτα επίσης τους “γείτονές” σου στην παραλία ή στο δωμάτιο, ή όποιον άλλον ταξιδιώτη -που θα έχει κάτσει περισσότερες μέρες από σένα- συναντήσεις, τι έχει δοκιμάσει και τι σου προτείνει. Μην πας στο ίδιο μαγαζί κάθε βράδυ, γιατί θα χάσεις γεύσεις και αναμνήσεις που θα γεμίζουν το χειμώνα που έρχεται. Δοκίμαζε τοπικά πιάτα που δε θα έφτιαχνες σπίτι και που δεν έχεις συνηθίσει, γιατί είσαι σε διακοπές. Τα ωραιότερα γεύματα σε νησιά και εξοχικά μέρη, τα έφαγα σε ταβερνάκια και εστιατόρια που δεν ήταν καθόλου, μα καθόλου ακριβά.\nΚαι μια στο τόσο, do-it-yourself βραδινό\nΔε χρειάζεται να τρως έξω κάθε βράδυ. Μα υπάρχει ωραιότερο πράγμα απ’ το να έχεις αγοράσει τα κρασιά σου, τα τσίπουρά σου και να κάθεσαι να μαγειρέψεις -με παρέα, όχι μόνος- λιτές αλλά νόστιμες λιχουδιές, στο κουζινάκι ή, αν είσαι σε camping, στο γκαζάκι σου, κάτω απ’ τον ουρανό του δειλινού; Αυτό κι αν είναι καλοκαιρινή ανάμνηση! Πίστεψέ με, θα το ευχαριστηθούν όλοι και θα γλιτώσεις πολλά χρήματα. Άρα ίσως μπορέσεις να μείνεις λίγες παραπάνω μέρες…


Stellar Lumens: Ένα blockchain για γρήγορες συναλλαγές χωρίς σύνορα * LuckyPig Blog\nHome → Κρυπτονομίσματα → Stellar Lumens: Ένα blockchain για γρήγορες συναλλαγές χωρίς σύνορα\nΤι είναι η πλατφόρμα Stellar και τα Lumens;\nΗ πλατφόρμα Stellar είναι μια πλατφόρμα χτισμένη με την τεχνολογία Blockchain και είναι ειδικά φτιαγμένη για μεταφορές χρημάτων από χώρα σε χώρα. Με την πλατφόρμα μπορείτε να δημιουργήσετε ψηφιακές αναπαραστάσεις όλων των ειδών χρήματος από δολάρια μέχρι μπιτκοιν. Είναι σχεδιασμένη με τέτοιο τρόπο έτσι ώστε όλα τα χρηματοοικονομικά συστήματα να μπορούν να συνεργάζονται.\nΗ πλατφόρμα Stellar δεν έχει ιδιοκτητη. Όλα ανήκουν στο κοινό που την χρησιμοποιεί. Το λογισμικό τρέχει σε ένα αποκεντρωμένο blockchain το οποίο διαχειρίζεται εκατομμύρια συναλλαγές κάθε μέρα και οι συναλλαγές είναι φθηνότερες από τις συναλλαγές με μπιτκοιν ή ethereum.\nΗ πλατφόρμα Stellar έγινε διαθέσιμη προς το κοινό το 2015. Από τότε έχει επεξεργαστεί περισσότερες από 450 εκατομμύρια συναλλαγές και περισσότεροι από 4 εκατομμύρια κόσμος χρησιμοποιούν την πλατφόρμα για να στέλνουν χρήματα. Μεγάλες εταιρείες αλλά και αυτοεργοδοτούμενοι προγραμματιστές χρησιμοποιούν την πλατφόρμα για να στέλνουν και να λαμβάνουν χρήματα.\nΗ πλατφόρμα Stellar έχει το δικό της κρυπτονόμισμα όπως ήταν αναμενόμενο, το οποίο ονομάζεται Lumen, και χρειάζεται για το άνοιγμα λογαριασμού και για την πραγματοποίηση συναλλαγών στην πλατφόρμα.\nΤιμή Stellar Lumens XLM – Lumens to euro\nΑγορά Stellar Lumens XLM\nΠρώτα πρώτα, πρίν να αγοράσετε Lumens, θα χρειαστείτε ένα πορτοφόλι για να το αποθηκεύσετε. Στον κόσμο των κρυπτονομισμάτων υπάρχουν διάφορες εφαρμογές συνδεδεμένες με το blockchain οι οποίες ονομάζονται πορτοφόλια. Υπάρχουν διάφοροι τύποι πορτοφολιών οι οποίοι έχουν διαφορετικά επίπεδα ασφαλείας και επιλογές πρόσβασης. Υπάρχουν 5 τύποι πορτοφολιών (cryptocurrency wallets) για κρυπτονομίσματα.\nΤο κύριο πλεονέκτημα ενός πορτοφολιού mobile, το οποίο βασικά είναι μια εφαρμογή σαν όλες τις άλλες, είναι ότι έχετε πάντα τα Lumen σας στο χέρι σας. Μπορείτε να αγοράσετε πολύ γρήγορα και εύκολα προϊόντα και υπηρεσίες με μια απλή σάρωση ενός κώδικα QR. Σε μερικές περιπτώσεις, ορισμένα πορτοφόλια τέτοιου τύπου, μπορεί να είναι συμβατά και με την λειτουργία NFC του τηλεφώνου σας το οποίο σας επιτρέπει να κάνετε ανέπαφες συναλλαγές χωρίς καν να ανοίξετε το πορτοφόλι σας.\nΠροτεινόμενα πορτοφόλια : Exodus, Wirex\nΠου μπορείτε να αγοράσετε Lumen;\nΜπορείτε να ψάξετε στο διαδίκτυο να βρείτε ένα ανταλλακτήριο στο οποίο μπορείτε να καταθέσετε χρηματα και να σας δώσει Lumen. Πριν να κάνετε τέτοιου είδους μεταφορές σε ανταλλακτήρια συζητήστε το με την τράπεζα σας διότι δεν δέχονται όλες οι τράπεζες τέτοιου είδους συναλλαγές, μπορεί να σας μπλοκάρουν τον λογαριασμό σας αν δουν τέτοιου είδους συναλλαγές.\nΠροτεινόμενα ανταλλακτήρια: Kraken, Wirex\nΠολύ απλά μπορείτε να βρείτε κάποιον ο οποίος έχει στην κατοχή του Lumen, ή μπορεί να τα προμηθευτεί εύκολα με κάποιο τρόπο, και πολύ απλά να τον συναντήσετε και να κάνετε την αγορά σας είτε με μετρητά είτε με τραπεζική μεταφορά.\nΠως να αποθηκεύσω τα Lumen μου;\nΓια να αποθηκεύσετε τα Lumen σας θα χρειαστείτε ένα πορτοφόλι. Μπορείτε να δείτε παραπάνω τι είδους πορτοφόλια είναι διαθέσιμα και επιλέξετε ένα τύπο που ταιριάζει στις ανάγκες σας.\nΠου μπορείτε να πουλήσετε τα Lumen σας;\nΕάν αποφασίσετε να πουλήσετε τα Lumen σας στο διαδίκτυο μπορείτε να το κάνετε σε ένα ανταλλακτήριο, ή με μια συναλλαγή peer-to-peer.\nΜόλις πωληθεί το Lumen σας, θα πρέπει να συνδέσετε ένα τραπεζικό λογαριασμό ο οποίος δεν έχει πρόβλημα να παραλαμβάνει χρήματα από ανταλλακτήρια.\nΤι μπορείτε να κάνετε με την πλατφόρμα Stellar\nΓια παράδειγμα μπορείτε να δημιουργήσετε μια ψηφιακή αναπαράσταση του δολαρίου, και μπορείτε να δώσετε ένα τοκεν για ένα δολάριο το οποίο καταθέτουν στο λογαριασμό σας οι πελάτες σας. Όταν σας επιστρέψουν το τόκεν σας, μπορείτε να τους δώσετε πίσω τα fiat χρήματα τους. Η πολύ απλά μπορείτε να το κρατήσετε σαν πληρωμή για κάποια υπηρεσία που τους προσφέρετε.\nΓια παράδειγμα όταν δημιουργήσετε ένα τοκεν με αξία 1:1 με το δολάριο ή το ευρώ στην πλατφόρμα Stellar, ο κόσμος μπορεί να τα χρησιμοποιήσει σαν πραγματικά χρήματα. Ο κόσμος θα κρατάει τα τοκεν, και θα μπορεί να τα στείλει σε οποιονδήποτε άλλο σε οποιαδήποτε περιοχή στον κόσμο. Μπορεί να έχει συγγενής στο εξωτερικό και είναι κάπως δύσκολο και ακριβό να τους στείλει χρήματα με τραπεζική μεταφορά αλλά με την χρήση του Lumen δεν θα είναι.\nΜπορεί να σας φαίνεται παράξενο αλλά δεν είναι. Όπου και να χρησιμοποιηθει το τοκεν σας το οποίο δημιουργήσατε στην πλατφόρμα Stellar και όσα χέρια και να αλλάξει, τα πραγματικά χρήματα δεν θα φύγουν ποτέ από τον λογαριασμό σας.\nΓια παράδειγμα κάποιος αγοράζει τοκεν αξίας 10.000 από εσάς και καταθέτει τα χρήματα στον λογαριασμό σας. Μετά αυτά τα τοκεν τα δανείζει σε κάποιον άλλο ο οποίος με την σειρά του τα χρησιμοποιεί για να παραγγείλει ένα αυτοκίνητο.\nΧωρίς να υπάρχει κανένα πρόβλημα για αυτόν που δανείστηκε τα τοκεν, δεν θα περάσει από κανένα έλεγχο τράπεζας για να εγκριθεί το δάνειο του, αλλά και ούτε θα περάσει από κανένα έλεγχο η αποστολή χρημάτων στο εξωτερικό και εκτός από αυτά θα πάνε και πάρα πολύ πιο γρήγορα και με πάρα πολύ λίγο κόστος μεταφοράς. Τότε ο πωλητής του αυτοκινήτου από το εξωτερικό θα μπορεί να εξαργυρώσει στην χώρα του τα τοκεν σας, με χρήματα της δικής του χώρας.\nΠως δουλεύει η πλατφόρμα Stellar;\nΗ πλατφόρμα Stellar είναι ένα σύστημα με το οποίο μπορείτε να παρακολουθήσετε την ιδιοκτησία σας. Όπως δουλεύουν οι λογιστές, έτσι δουλεύει και η πλατφόρμα χρησιμοποιώντας ένα ledger για να το κάνει αυτό, με την διαφορά ότι δεν υπάρχει λογιστής.\nΗ πλατφόρμα δουλεύει με την τεχνολογια blockchain ή οποία επιβεβαιώνει και καταγράφει ολες τις συναλλαγές κάθε 5 δευτερόλεπτα, χωρίς να μπορεί να τροποποιηθεί.\nΈνας αλγόριθμος ο οποίος λέγεται Stellar Consensus Protocol (SCP), συγχρονίζει όλες τις συναλλαγές και είναι κατα κάποιο τρόπο παρόμοιος με τον αλγόριθμο του μπιτκοιν, αλλά είναι γρηγορότερος, μπορεί να έχει πιο πολλές λειτουργίες αν τροποποιηθεί και είναι και πάρα πολύ πιο οικονομικός. Δηλαδή για να επιβεβαιώσει τις συναλλαγές καταναλώνει πολύ λιγότερη ενέργεια από αυτόν του μπιτκοιν.\nΓια κάθε ιδιοκτήτη λογαριασμού στην πλατφόρμα Stellar, το ledger του blockchain της πλατφόρμας, αποθηκεύει 2 σημαντικές πληροφορίες. Τι έχετε στην ιδιοκτησία σας, και τι σκοπεύετε να κάνετε με αυτά. Δηλαδή αποθηκεύει το υπόλοιπο του λογαριασμού σας, και τι σκοπεύετε να κάνετε με αυτο. Κάθε 5 δευτερόλεπτα όλες οι συναλλαγές στέλνονται στο δίκτυο.\nΟι ηλεκτρονικοί υπολογιστές στους οποίους τρέχει το blockchain της πλατφόρμας Stellar, λέγονται κόμβοι. Έτσι ώστε όταν στείλετε ένα ευρώ-τοκεν σε κάποιο οι κόμβοι ελέγχουν το υπόλοιπο και τους 2 λογαριασμούς και επιβεβαιώνουν τις συναλλαγές. Το blockchain της πλατφόρμας Stellar, αποτελείται από εκατοντάδες αν όχι χιλιάδες κόμβους οι οποίοι βρίσκονται σε διάφορες χώρες του κόσμου.\nΟ οποιοσδήποτε μπορεί να εγκαταστήσει το λογισμικό στον ηλεκτρονικό του υπολογιστή και να ξεκινήσει να επεξεργάζεται συναλλαγές για ένα μικρό τέλος το οποίο χρεώνει την πλατφόρμα και πληρώνεται με Lumen.\nΠοιος δημιούργησε την πλατφόρμα Stellar;\nΗ πλατφόρμα Stellar δημιουργήθηκε από ένα πρώην προγραμματιστή ο οποίος δούλευε στην εταιρεία Ripple, τον Jed McCaleb. Ο Jed, δημιούργησε επίσης την πλατφόρμα ανταλλαγής ηλεκτρονικών αρχείων e-Donkey αλλά και το πρώτο ανταλλακτηριο μπιτκοιν Mt.Gox. Η Joyce Kim είναι συνεργάτιδα του Jed και είναι τον βοήθησε να δημιουργήσουν μαζί την πλατφόρμα Stellar. Πριν να συνεργαστεί με τον Jed, ήταν διαχειρίστρια στο SparkChain Capital.\nΙστορία της πλατφόρμας Stellar\nΤο 2014 ο Jed McCaleb, ιδρυτής του ανταλλακτηρίου Mt. Gox και συνιδρυτής της εταιρείας Ripple, δημιουργησε την πλατφόρμα Stellar σε συνεργασία με την πρώην δικηγόρο Joyce Kim. Πριν να την κάνει διαθέσιμη προς το κοινό την πλατφόρμα, δημιούργησε μια ιστοσελίδα με το όνομα “Secret Bitcoin Project” ψάχνοντας άτομα για να δοκιμάσουν την πλατφόρμα πριν να γίνει διαθέσιμη προς το κοινό.\nΑμέσως μετά δημιουργήθηκε και ο μη κερδοσκοπικός οργανισμός Stellar Development Foundation σε συνεργασία με τον CEO του Stripe, Patrick Collison και μετά από λίγο καιρό η πλατφόρμα έγινε διαθέσιμη στο κοινό. Η πλατφόρμα έλαβε επιχορήγηση 3 εκατομμύρια από την εταιρεία Stripe για να ξεκινήσει.\nΗ πλατφόρμα Stellar έγινε διαθέσιμη στο κοινό σαν ένα αποκεντρωμένο σύστημα πληρωμών.με το δικό του κρυπτονόμισμα το οποίο όπως έχουμε αναφέρει λέγεται Lumen. Το σύμβολο του είναι XLM.\nΑρχικά εκδόθηκαν 100 δις Lumen, και το 25% δόθηκαν σε άλλες μη κερδοσκοπικές οργανώσεις οι οποίες ασχολούνταν με παρόμοια προτζεκτ. Η εταιρεία Stripe έλαβε σαν αποπληρωμή για την αρχική της επένδυση το 2%, δηλαδή 2 δις Lumen.\nΤο κρυπτονόμισμα αρχικά ονομαζόταν stellar αλλά αργότερα μετονομάστηκε σε Lumen με σύμβολο το XLM. Τον Αύγουστο του 2014 το πρώτο Βραζιλιάνικο ανταλλακτήριο μπιτκοιν, ανακοίνωσε ότι θα χρησιμοποιούσε την πλατφόρμα Stellar για τις συναλλαγές του. Μέχρι τον Ιανουάριο του 2015, η πλατφόρμα είχε ήδη 3 εκατομμύρια χρήστες και η κεφαλαιοποίηση της ήταν ήδη 15 εκατομμύρια δολάρια.\nΤο Stellar Development Foundation αναβάθμισε την πλατφόρμα τον Απρίλιο του 2015, με ένα καινούργιο αλγόριθμο ο οποίος έγινε διαθέσιμος στο κοινό τον Νοέμβριο του 2015. Ο νέος αλγόριθμος χρησιμοποιούσε ένα πρωτόκολλο για κρυπτονομίσματα το οποίο αναπτύχθηκε από τον καθηγητή του πανεπιστημίου του Στάνφορντ David Mazières.\nΤα μη κερδοσκοπικά προτζεκτ όπως την πλατφόρμα Stellar, μπορούν να έχουν μια αρκετά καλή απόδοση για τους επενδυτές που επενδύουν στα κρυπτονομίσματα τους. Υπάρχουν μερικοί λόγοι που η αξία του Lumen θα ανέβει στο μέλλον.\nΈνας από τους λόγους που θα ανέβει η αξία του Lumen είναι λόγω του ότι η πλατφόρμα Stellar έχει αρκετές λειτουργικότητες και εφαρμόζεται η τεχνολογία της σε αρκετές εφαρμογές και υπηρεσίες και μια πάρα πολύ γνωστή εταιρεία που υιοθέτησε την τεχνολογία της και την χρησιμοποιεί είναι η IBM.


«Σπουδαίο κίνητρο τα Δημοσιογραφικά Βραβεία» λένε οι Δ. Δημητρίου και Λ. Τερεζόπουλος | Goal News Cy\nΚυπριακό Πρωτάθλημα ΠοδοσφαίρουΑΛΛΕΣ ΕΙΔΗΣΕΙΣ«Σπουδαίο κίνητρο τα Δημοσιογραφικά Βραβεία» λένε οι Δ. Δημητρίου και Λ. Τερεζόπουλος\n«Σπουδαίο κίνητρο τα Δημοσιογραφικά Βραβεία» λένε οι Δ. Δημητρίου και Λ. Τερεζόπουλος\nΔύο βετεράνοι της αθλητικής δημοσιογραφίας με δεκαετίες προσφοράς στον χώρο, με την ιδιότητά τους ως μέλη της κριτικής επιτροπής των Α´ Δημοσιογραφικών Βραβείων της Ένωσης Αθλητικογράφων Κύπρου (ΕΑΚ), απηύθυναν το δικό τους κάλεσμα προς τους δημοσιογράφους για συμμετοχή στα Βραβεία.\nΟ τέως αντιπρόεδρος της ΕΑΚ κ. Δημήτρης Δημητρίου και ο πρώην αντιπρόεδρος της ΕΑΚ κ. Λουκής Τερεζόπουλος τόνισαν ότι αποτελεί εξαιρετικό κίνητρο, ειδικά για τους νεαρότερους, η συμμετοχή στα Δημοσιογραφικά Βραβεία της ΕΑΚ.\nΤα Α´ Δημοσιογραφικά Βραβεία θα διεξαχθούν τον Οκτώβριο του 2020 και τα παρουσιάζει η Τράπεζα Κύπρου.\nΟ κ. Δημήτρης Δημητρίου, ο οποίος υπηρέτησε ως αντιπρόεδρος της ΕΑΚ από το 2001 μέχρι το 2018, είπε: «Ειδικά στην εποχή που ζούμε, είναι πολύ σημαντικό για τους δημοσιογράφους να λάβουν μέρος στα Δημοσιογραφικά Βραβεία της ΕΑΚ και να δείξουμε έτσι ότι υπάρχουμε, ότι συνεχίζουμε και προσπαθούμε. Είναι κίνητρο για τους νεότερους να συνεχίσουν την προσπάθειά τους στην αθλητική δημοσιογραφία. Η αθλητική δημοσιογραφία δεν θα πεθάνει ποτέ, άσχετα αν ο Τύπος περνάει μία σοβαρή κρίση. Πρέπει να δείξουμε ότι είμαστε ακόμη εδώ».\nΟ κ. Λουκής Τερεζόπουλος, ο οποίος είναι ιδρυτικό μέλος της ΕΑΚ και υπηρέτησε στο Δ.Σ. τις περιόδους 1975-1987 και 1995-1997, ενώ διετέλεσε αντιπρόεδρος την τριετία 1979-1982, τόνισε: «Τα Βραβεία είναι μια καλή ευκαιρία και ένα κίνητρο για τους νέους, ειδικά, αθλητικούς συντάκτες. Οι νεαροί σήμερα έχουν πολύ παραπάνω ευκαιρίες απ’ ό,τι είχαμε εμείς στην εποχή τη δική μας. Με την τεχνολογία μπορούν να βρίσκουν εύκολα πηγές για έρευνα, έχουν όλες τις διευκολύνσεις, για να παραγάγουν καλή δημοσιογραφική δουλειά».\nΟι λεπτομέρειες των Βραβείων\nΗ 30ή Αυγούστου 2020 έχει οριστεί ως η προθεσμία υποβολής υποψηφιοτήτων, με δικαίωμα συμμετοχής για τους δημοσιογράφους μέλη της ΕΑΚ, της ΕΣΚ και εργαζόμενους στα ΜΜΕ. Οι υποψηφιότητες πρέπει να έχουν δημοσιευθεί από την 1η Μαΐου 2019 έως και την 30ή Αυγούστου 2020 και μπορεί να αφορούν συνέντευξη, άρθρο, φωτογραφία, έρευνα, σχόλιο, περιγραφή αγωνιστικού γεγονότος, εκπομπή και οτιδήποτε έχει να κάνει με δημοσιογραφικό προϊόν, σε γραπτό και ηλεκτρονικό Τύπο, στο διαδίκτυο ή την WEB TV.\nΣκοπός των Δημοσιογραφικών Βραβείων της ΕΑΚ είναι η ανάδειξη της αξιόλογης εργασίας που γίνεται από τους δημοσιογράφους και η δημιουργία επιπλέον κινήτρων για τους συναδέλφους για περαιτέρω αναβάθμιση της εργασίας τους.\nΤα Α´ Δημοσιογραφικά Βραβεία παρουσιάζει η Τράπεζα Κύπρου. Χορηγός των Βραβείων είναι ο Μέγας Χορηγός της ΕΑΚ, η ΟΠΑΠ Κύπρου. Υποστηρικτές είναι οι Χρυσοί Χορηγοί της ΕΑΚ, η Cytavision και η UNICARS. Την επίβλεψη της διαδικασίας ανάδειξης των κορυφαίων έχει το Πανεπιστήμιο Λευκωσίας. Τα έπαθλα είναι προσφορά της εταιρείας Hercules.\nΣτο πλαίσιο των Δημοσιογραφικών Βραβείων, θα απονεμηθούν και άλλες τιμητικές βραβεύσεις, όπως τονίζει ο ταμίας της ΕΑΚ και επικεφαλής της Επιτροπής Δημοσιογραφικών Βραβείων κ. Μάριος Χατζηστυλλής: «Το επόμενο διάστημα θα ανακοινώσουμε και τις υπόλοιπες τιμητικές βραβεύσεις που θα αποφασίσει το διοικητικό συμβούλιο, ενώ πρόθεσή μας είναι να τιμηθούν επίσης όσα μέλη της ΕΑΚ κυκλοφόρησαν βιβλία και άλλα έντυπα. Σκοπός μας είναι να αναδεικνύουμε μέσα από την ετήσια τελετή των Δημοσιογραφικών Βραβείων το θετικό και πολύπλευρο κομμάτι της δουλειάς μας».\nΗ κριτική επιτροπή αποτελείται από άτομα εγνωσμένου κύρους της κυπριακής κοινωνίας, από τους χώρους της δημοσιογραφίας, των επιστημών και του αθλητισμού, οι οποίοι είναι οι κ. Δημήτρης Δημητρίου (τέως Αντιπρόεδρος ΕΑΚ / δημοσιογράφος), Καθ. Νίκος Καρτακούλλης (Πρόεδρος του Συμβουλίου του Πανεπιστημίου Λευκωσίας), Σάββας Κοσιάρης (πρώην Πρόεδρος ΕΑΚ), Χριστίνα Λοΐζου (Επικεφαλής του Γραφείου του Προέδρου του Συμβουλίου του Πανεπιστημίου Λευκωσίας), Καθ. Πάνος Ραζής (Καθηγητής Φυσικής στο Πανεπιστήμιο Κύπρου / Μέλος της Εθνικής Ολυμπιακής Ακαδημίας Κύπρου), Άντρη Σιάλου (Olympian), Λουκής Τερεζόπουλος (πρώην Αντιπρόεδρο ΕΑΚ / Δημοσιογράφο), Κάλλη Χατζηιωσήφ (Σύμβουλος Υπουργού Παιδείας για Θέματα Αθλητισμού), Μάριος Χατζηστυλλής (Ταμίας ΕΑΚ / δημοσιογράφος), Πέτρος Χατζηχριστοδούλου (δημοσιογράφος).\nΟι υποψηφιότητες μπορεί να υποβληθούν είτε ηλεκτρονικά στο [email protected] είτε ταχυδρομικώς στο γραφείο της ΕΑΚ στο Ολυμπιακό Μέγαρο (Αμφιπόλεως 21, 2025, Λευκωσία) με την ένδειξη «ΓΙΑ ΔΗΜΟΣΙΟΓΡΑΦΙΚΑ ΒΡΑΒΕΙΑ ΕΑΚ».\nΗ ΕΑΚ ιδρύθηκε το 1973 και αποτελεί το θεσμοθετημένο όργανο εκπροσώπησης των δημοσιογράφων του αθλητικού ρεπορτάζ στην Κύπρο. Από το 1974 η ΕΑΚ έχει το προνόμιο να διοργανώνει τη Γιορτή Αρίστων, που αποτελεί τη σημαντικότερη αθλητική τελετή βράβευσης στην Κύπρο και η οποία διοργανώνεται υπό την αιγίδα του Κυπριακού Οργανισμού Αθλητισμού (ΚΟΑ).\nΚΟΑ: Επέδωσε δωροκουπόνια σε δώδεκα μαθητές που φοιτούν στο πλαίσιο της προπαρασκευαστικής μαθητείας


17 Σεπτεμβρίου 2019 - Page 2 of 2 - Βasketplus\nΗμέρα: 17 Σεπτεμβρίου 2019\nΤο αφιέρωμα στον ΠΑΟΚ και το μήνυμα των Φλεβαράκη, Μαργαρίτη\nΟ ΕΣΑΚΕ συνεχίζει τα αφιερώματά του στις ομάδες της Basket League και σήμερα (17/9) έχει σειρά ο ΠΑΟΚ, ο οποίος τερμάτισε πέμπτος στο περσινό πρωτάθλημα.\nΕπόμενο τεστ με Ιωνικό για ΠΑΟΚ\nΤον δεύτερο και τελευταίο φιλικό αγώνα για τα 29α «Μαυροσκούφεια» θα δώσει αύριο, Τετάρτη 18 Σεπτεμβρίου στις 17:00, ο ΠΑΟΚ, που υποδέχεται τον Ιωνικό Νίκαιας στο “PAOK Sports Arena”.\nΣτα δύο μειώθηκαν τα ban της ΦΙΜΠΑ για τον Άρη\nΣτα δύο, πλέον, μειώθηκαν τα ban του Άρη από τη ΦΙΜΠΑ.\nΗ ΦΙΜΠΑ αφαίρεσε ακόμα ένα ban από τον Άρη\nΑκόμα ένα ban αφαιρέθηκε από τον Άρη και πλέον μένουν τρεις περιπτώσεις για να τελειώσει αυτή η πολύκροτη και χρονοβόρα υπόθεση που «φρενάρει» την ελευθερία κινήσεων της ομάδας.\nΧαρίσης: «Ακόμα και η γιαγιά μου έβλεπε τον Γκάλη!»\nΟ Χρήστος Χαρίσης θα βρεθεί στην Κω για το GalisBasketball 3on3 που θα πραγματοποιηθεί από τις 19 έως τις 22 Σεπτεμβρίου στην πλατεία Ελευθερίας.\nΦιλικά με Kozuv για τη Λάρισα\nΑφήστε ένα Σχόλιο / ΛΑΡΙΣΑ / Από BasketPlus\nΣτην τελική ευθεία μπαίνει η προετοιμασία της Λάρισας για την έναρξη του πρωταθλήματος της Basket League και λίγο πριν το πρώτο τζάμπολ η ομάδα του Βασίλη Φραγκιά θα δώσει δύο διεθνή φιλικά παιχνίδια στο κλειστό της Νεάπολης.\nΠήρε νέο συμβόλαιο χωρίς… να παίξει δευτερόλεπτο ο Φουλτζ\nΑφήστε ένα Σχόλιο / NBA / Από ΙΑΣΟΝΑΣ ΜΙΣΧΟΣ\nΤον περασμένο Φεβρουάριο σε μια κίνηση που είχαν λίγα να χάσουν οι Μάτζικ απέκτησαν τον Μαρκέλ Φουλτζ από την Φιλαδέλφια. Πλέον, του δίνουν και νέο συμβόλαιο παρόλο που δεν έχει αγωνιστεί δευτερόλεπτο στο παρκέ με την φανέλα του Ορλάντο!\nΤεκίλα… με άρωμα ΝΒΑ από τον Μάικλ Τζόρνταν και όχι μόνο…\nΑφήστε ένα Σχόλιο / NBA / Από administrator\nΤην δική του Τεκίλα φτιάχνει ο Μάικλ Τζόρνταν, μαζί με τους ανθρώπους που είναι στο τιμόνι των Μπακς, Λέικερς και Σέλτικς.


Με το βλέμμα στην αυριανή υπέρβαση [του Κώστα Μάρκου] | ΑΝΤΑΡΣΥΑ - antarsya.gr\nΚυρ, 30/06/2019 - 10:38\nΗ επιδιωκόμενη «επιστροφή στην κανονικότητα» και η προς τα δεξιά «μεταμνημονιακή σταθεροποίηση» θα δοκιμαστεί πάνω σε ένα εκρηκτικό εσωτερικό κοινωνικό πεδίο που συνδυάζεται με ένα ακόμη περισσότερο εκρηκτικό διεθνές περιβάλλον στασιμοεπενδύσεων, βαθιάς κρίσης στην ΕΕ, εμπορικών πολέμων και στρατιωτικών –πλέον– ανταγωνισμών, όπως μαρτυρά η ανεπίσημη έναρξη του πολέμου στον Περσικό και οι εκατέρωθεν πολεμικές απειλές στην Αν. Μεσόγειο και το Αιγαίο, η αναστάτωση στα Βαλκάνια. Η νέα κυβέρνηση, αυτοδύναμη ή «με κορμό» τη ΝΔ, καλείται να διαχειριστεί ταυτόχρονα αυτό το εκρηκτικό κοινωνικό πρόβλημα και διεθνές περιβάλλον. Το επιτελείο του Μητσοτάκη «του μικρού» έδειξε από νωρίς τις επιθετικές διαθέσεις του και τώρα τις κρύβει πίσω από ωραία λόγια «εθνικής συνεννόησης», ενώ το επιτελείο Τσίπρα τρομοκρατεί το λαό με έναν «Αρμαγεδώνα» για να αποσπάσουν ψήφους πάνω στον ίδιο αυτόματο πιλότο των μνημονιακών συμφωνιών.\nΤίποτε δεν μπορεί να κρύψει τη νέα επίθεση του κεφαλαίου που προετοιμάζεται από τη ΝΔ με «άρωμα Τραμπ» και τη δομική αδυναμία του ΣΥΡΙΖΑ να αντιπολιτευθεί ενάντιά της. Ανάμεσά τους, το ΚΙΝΑΛ πασχίζει να πείσει για τη χρησιμότητά του ως μια «αντιπολιτευόμενη συμπολίτευση». Στα δεξιά τους, η ανακατάταξη της Ακροδεξιάς σπρώχνει προς «υπεύθυνη» κοινοβουλευτική συμπολίτευση. Στα αριστερά τους πλασάρεται ο μικρομεσσίας Βαρουφάκης και η «ρεαλιστική ανυπακοή» του: «ούτε ρήξη – ούτε υποταγή», ένας πραγματικός «ΣΥΡΙΖΑ νούμερο δύο».\n«Ζητείται ελπίς» αντιπολίτευσης. Το περιεχόμενο, ο προσανατολισμός, οι μορφές και οι δυνάμεις που θα τη συγκροτήσουν, αποτελούν το βασικό διακύβευμα των εκλογών για τα εργατικά και λαϊκά στρώματα, για τη μισθωτή, εκμεταλλευόμενη και διευθυνόμενη εργασία, για τη νεολαία, την προλεταριοποιούμενη διανόηση, τις δημοκρατικές αντιφασιστικές δυνάμεις, τις εθνικά και πολιτιστικά καταπιεζόμενες ομάδες, τις γυναίκες και τους ΛΟΑΤΚΙ.\nΑπαιτείται μια μαχητική αντιπολίτευση ενάντια στη νέα κυβέρνηση και τη συμπολίτευσή της, στους δρόμους των εργατικών και λαϊκών αγώνων. Απαιτείται μια προγραμματική αντιπολίτευση με αντικαπιταλιστικό, αντιιμπεριαλιστικό και δημοκρατικό, πάνω από όλα με ένα «ζωντανό» περιεχόμενο ενότητας και πάλης, που θα ξεφύγει από τη δογματική αναπαραγωγή των ίδιων «μπούλετς» στα χαρτιά. Αντιπολίτευση για μια νικηφόρα αντίσταση με όρους αντεπίθεσης και ανατροπής. Απαιτείται μια αριστερή συμμαχία που θα οργανώνει την περίφημη «κοινή δράση» ή το θρυλικό «ενιαίο εργατικό μέτωπο» στο μαζικό κίνημα, που έμεινε στα ίδια χαρτιά των «μπούλετς», για να αποσπάσει σταδιακά την ηγεσία των αγώνων από τη ΓΣΕΕ, αλλά και την ΑΔΕΔΥ και από τα άλλα γραφειοκρατικά συνδικαλιστικά όργανα.\nΓια αυτό απαιτείται μια «άλλη», μια «νέα Αριστερά», της στρατηγικής επαναστατικής και κομμουνιστικής αναζήτησης. Μιας αναζήτησης που έλιωσε στα σκουριασμένα γρανάζια των «πλατφορμών», των φραξιών, του ανελέητου ανταγωνισμού, της μικρόπνοης και μικρόνοης γραμμής «να τσακιστεί ο διπλανός αριστερός». Με αποτέλεσμα να χάνουν όλοι οι αριστεροί και να μην κερδίζει κανείς ή να ανεμίζει τη σημαιούλα του εκείνος ο αριστερός που με τη γλώσσα έξω πανηγυρίζει γιατί… έχασε καλύτερα.\nΤο ΚΚΕ, όσο κι αν παραμείνει η βασική αριστερή κοινοβουλευτική δύναμη, δεν μπορεί να κρύψει την αποτυχία του στρατηγικού και πολιτικού προγράμματός του, που οδήγησε σε ήττα στις τριπλές εκλογές της 26ης Μαΐου και σε εσωτερικό αναβρασμό. Αυτή τη στιγμή, πάσχει από έλλειψη προσανατολισμού. Μπορεί και πρέπει να συμβάλει στη συγκρότηση μιας ενωτικής αριστερής αντιπολίτευσης, αλλά δεν μπορεί να την οργανώσει, να ηγηθεί αυτής. Η ΛΑΕ επίσης μπορεί και πρέπει να συμβάλει σε αυτό το καθήκον αλλά μέσα στη μεγάλη κρίση πολιτικού προσανατολισμού και δυνάμεων, δεν μπορεί να παίξει ούτε το ρόλο του εμπνευστή, ούτε της ηγεσίας αυτού του μετώπου πάλης, όπως και οι άλλες μικρότερες δυνάμεις της εξωκοινοβουλευτικής Αριστεράς.\nΚαλούμε σε ψήφιση και είναι αναγκαία η στήριξη της ΑΝΤΑΡΣΥΑ για να αντέξει στις μεγάλες πιέσεις. Αυτή τη φορά, για να αντέξει πραγματικά. Μπορεί, όμως, η ΑΝΤΑΡΣΥΑ να παίξει το ρόλο του εμπνευστή, του οργανωτή και του ηγέτη αυτής της μεγάλης ενωτικής και προγραμματικής προσπάθειας για τη συγκρότηση του «ενιαίου μετώπου», μιας μετωπικής, μαχητικής και νικηφόρας αντιπολίτευσης;\nΣτοιχεία του προεκλογικού προγράμματός της, στο οποίο συνέβαλε και η ΜΕΤΑΒΑΣΗ μαζί με τις άλλες συνιστώσες, δίνουν ορισμένες υποσχέσεις. Όμως, αυτό το ερώτημα δεν θα απαντηθεί με ένα απλό χαρτί μέσα στην κάλπη. Απαιτεί μια μεγάλη προσπάθεια προγραμματικής, πολιτικής, πολιτιστικής και οργανωτικής υπέρβασης. Αυτή η υπέρβαση, από γενικός προσανατολισμός μετατρέπεται σε αναγκαίο πρακτικό πολιτικό καθήκον της «επόμενης ημέρας». Δεν μπορεί να περιοριστεί σε μια απλή οργανωτική «αλλαγή πλειοψηφιών» με την ίδια γραμμή, σε μια απλή αναδιάταξη δυνάμεων «όσων είμαστε» και «όπως είμαστε». Η νέα ποιοτική κατάσταση της ιστορικής φάσης στην οποία μπαίνουμε και κυρίως, η εποχή στην οποία προ πολλού έχουμε εισέλθει, απαιτεί βαθύτερες τομές. Και τομή δεν είναι η επιστροφή σε ένα κομμουνιστικό κόμμα «παλαιού τύπου». Όσο δεν δικαιώθηκε το αριστερό μέτωπο χωρίς εργατοδημοκρατικές αρχές και σύγχρονο πρόγραμμα τύπου ΣΥΡΙΖΑ ή ΛΑΕ, άλλο τόσο δεν δικαιώθηκε και το κομμουνιστικό κόμμα χωρίς εργατοδημοκρατικές αρχές και σύγχρονο πρόγραμμα. Μια «κομμουνιστική ΑΝΤΑΡΣΥΑ» επιστροφής σε ένα «νέο ΜΕΡΑ» που θα ανταγωνίζεται μετεκλογικά μια «νέα ΕΝΑΝΤΙΑ» δεν έχει καμία τύχη.\nΕντός της ΑΝΤΑΡΣΥΑ υπάρχουν οι θετικές αρχικές παρακαταθήκες της επαναστατικής και κομμουνιστικής αναζήτησης, του μεταβατικού προγράμματος αντικαπιταλιστικής ανατροπής, της μετωπικής λογικής και του συντροφικού πολιτισμού. Αυτά τα στοιχεία οπισθοχώρησαν μαζικά, αλλά δεν τελείωσαν και δεν θα τελειώσουν ποτέ. Αποτελούν τη βάση εξόρμησης για αυτή την αναγκαία υπέρβαση. Κυκλοφορούν ανάμεσά μας, ανάμεσα στην ΑΝΤΑΡΣΥΑ, το ΚΚΕ, τη ΛΑΕ, στην εργαζόμενη βάση του ΣΥΡΙΖΑ. Και θα αναγεννηθούν με άλλα ρούχα στο φρέσκο αέρα των αναζητήσεων της σύγχρονης, συγκεντρωμένης, διεθνοποιημένης και απαιτητικής εργατικής τάξης, σε όλα τα στρώματα της εκμεταλλευόμενης και διευθυνόμενης μισθωτής εργασίας, στις μεγάλες αναμετρήσεις που έρχονται.\nΓια αυτό, στις εκλογές, ΑΝΤΑΡΣΥΑ, με γνώση, κριτική και βαθιά αυτοκριτική. Με το βλέμμα στην αυριανή υπέρβαση.\nΔημοσιεύθηκε στην Εργατική Αλληλεγγύη Νο1379


Πρόσκληση στα εγκαίνια της γέφυρας Μάκαρη την 9η Ιουνίου - Κοινωνία - rhodes.online: η ρόδος είναι online\nΡόδος Κοινωνία Πρόσκληση στα εγκαίνια της γέφυρας Μάκαρη την 9η Ιουνίου\nΑξιοποίηση του λειτουργικά διαθέσιμου χώρου στον οποίο θα λάβει χώρα η κύρια εκδήλωση, με στόχο τη διασφάλιση της απαιτούμενης απόστασης μεταξύ των θέσεων των παρευρισκόμενων και μεταξύ των ομιλητών και της πρώτης σειράς θέσεων. Ειδικότερα, συστήνεται η διάταξη των θέσεων να διασφαλίζει απόσταση τουλάχιστον 1,5 μέτρου μεταξύ των καθισμάτων, προς κάθε κατεύθυνση, και η απόσταση της θέσης των ομιλητών από την πρώτη σειρά καθισμάτων, να είναι τουλάχιστον 3 μέτρα.\nΠροσκεκλημένοι: Συστήνεται να διαθέτουν αρνητικό αποτέλεσμα μοριακού ελέγχου που έχει πραγματοποιηθεί εντός 48 ωρών από την εκδήλωση. Στην περίπτωση των προσκεκλημένων που έχουν ταξιδέψει στη χώρα μας από το εξωτερικό, ισχύει το πιστοποιητικό αρνητικού μοριακού ελέγχου με το οποίο εισήλθαν στη χώρα, με την προϋπόθεση ότι πληρείται το χρονικό κριτήριο. Προτείνεται η συλλογή της πληροφορίας αυτής να έχει προηγηθεί της προσέλευσης, με δυνατότητα ηλεκτρονικής αποστολής του αποτελέσματος στην αρμόδια υπηρεσία. Σε περίπτωση αδυναμίας γνωστοποίησης αρνητικού μοριακού ελέγχου, όπως και στις περιπτώσεις εισόδου στη χώρα πλήρως εμβολιασμένων ατόμων (για τα οποία δεν απαιτείται βεβαίωση αρνητικού μοριακού ελέγχου), συστήνεται η επί τόπου διενέργεια ελέγχου, με μέθοδο ταχείας ανίχνευσης αντιγόνου (Rapidtest) από το κλιμάκιο του ΕΟΔΥ που θα βρίσκεται στο προκαθορισμένο σημείο.\nΑλκοολούχο αντισηπτικό διάλυμα : Συστήνεται να είναι διαθέσιμο σε κατά προτίμηση αυτόματες και ανέπαφες συσκευές, σε ευδιάκριτα σημεία της εκδήλωσης όπως και στην είσοδο του χώρου. Ανάλογα με τις δυνατότητες, ατομικές συσκευασίες με μάσκα και αλκοολούχο αντισηπτικό διάλυμα, θα μπορούσαν να παρέχονται εντός των ηλεκτρικών αυτοκινήτων για χρήση από τους προσκεκλημένους κατά την διάρκεια της επίδειξης.\nΤήρηση φυσικών αποστάσεων: Συστήνεται να τηρείται η απόσταση 1.5 έως 2 μέτρων μεταξύ των παρευρισκόμενων, καθ’ όλη την διάρκεια της εκδήλωσης, σε όλους τους χώρους.\nΟνομαστικές θέσεις στο χώρο της κύριας εκδήλωσης: Προτείνεται οι θέσεις για κάθε συμμετέχοντα να είναι προκαθορισμένες, ώστε να αποφεύγεται ο συνωστισμός και σε περίπτωση εμφάνισης κρούσματος να διευκολύνεται η διαδικασία της ιχνηλάτησης. Οι προσκεκλημένοι θα πρέπει να καθοδηγούνται στις θέσεις τους από το αρμόδιο προσωπικό. Η μεταξύ των θέσεων απόσταση δε θα πρέπει να είναι μικρότερη του 1,5 μέτρου προς κάθε κατεύθυνση.\nΜέτρα για ομιλητές: Το podium των ομιλητών θα πρέπει να απέχει τουλάχιστον 3 μέτρα από τις πρώτες θέσεις και να απολυμαίνεται με αλκοολούχο αντισηπτικό διάλυμα μετά από κάθε αλλαγή ομιλητή. Προτείνεται να διατίθενται ατομικά μικρόφωνα και εάν αυτό δεν είναι εφικτό, το μικρόφωνο θα πρέπει να απολυμαίνεται μεταξύ των ομιλητών. Το διαθέσιμο νερό για τον ομιλητή να είναι ατομικό και εμφιαλωμένο.\nΠροηγούμενο άρθροΠαγκόσμια Ημέρα Περιβάλλοντος 2021: Ο κύκλος της ζωής δοσμένος μέσα από το φετινό σύνθημα – επανασχεδιασμός, αναβίωση, αποκατάσταση\nΕπόμενο άρθροΔιοργάνωση διαδικτυακού Εργαστηρίου με θέμα: Τουρισμός με(τά?) τον COVID19 στο πλαίσιο του έργου Wintermed


Συχνές ερωτήσεις (Προγράμματα – Δικαιούχοι) – Prasino Tameio\nΣυχνές ερωτήσεις (Προγράμματα – Δικαιούχοι)\nΠΡΟΓΡΑΜΜΑΤΑ - ΔΙΚΑΙΟΥΧΟΙ\nΤι είδους δράσεις χρηματοδοτεί το Πράσινο Ταμείο;\nΤο ΠΤ χρηματοδοτεί προγράμματα που, με γνώμονα την εξυπηρέτηση του δημόσιου και κοινωνικού συμφέροντος, στοχεύουν:\nστην προστασία, ανάδειξη και αποκατάσταση του περιβάλλοντος σε συνδυασμό με την ενίσχυση της ανάπτυξης\nστην αντιμετώπιση της κλιματικής αλλαγής\nστη στήριξη της εθνικής περιβαλλοντικής πολιτικής της Χώρας\nΗ βασική δομή των χρηματοδοτικών προγραμμάτων περιλαμβάνει i) άξονες προτεραιότητας που εξειδικεύουν την εθνική περιβαλλοντική στρατηγική, ii) μέτρα που εξειδικεύουν τους άξονες προτεραιότητας και iii) δράσεις που εξειδικεύουν τα μέτρα και στα οποία εντάσσονται τα έργα που υλοποιούν οι δικαιούχοι.\nΗ χρηματοδότηση γίνεται αποκλειστικά μέσω των προγραμμάτων, για τα οποία δημοσιεύεται πρόσκληση υποβολής προτάσεων. Περίληψη των χρηματοδοτικών προγραμμάτων και των επί μέρους στοιχείων του (όπως κατηγορίες δράσεων, χρονοδιάγραμμα, οικονομικός προγραμματισμός, κατηγορίες δικαιούχων κλπ.) καταχωρείται στην ιστοσελίδα του Π.Τ.\nΗ χρηματοδότηση μιας δράσης από το ΠΤ, μπορεί να συνδυάζεται και με χρηματοδότηση από άλλους δημόσιους ή ιδιωτικούς φορείς .\nΠοιοι οι εν δυνάμει δικαιούχοι των προγραμμάτων του ΠΤ;\nΣύμφωνα με το άρθρο 6, παρ. 1 του νόμου 3889/2010 το ΠΤ μπορεί να χρηματοδοτεί προγράμματα που καταρτίζονται από το Υπουργείο Περιβάλλοντος,Ενέργειας και Κλιματικής Αλλαγής ή άλλα Υπουργεία και τους εποπτευόμενους οργανισμούς, αποκεντρωμένες γενικές διοικήσεις, οργανισμούς τοπικής αυτοδιοίκησης, νομικά πρόσωπα του ευρύτερου δημόσιου τομέα (όπως αυτός οριοθετείται από τις διατάξεις του άρθρου 1 του ν. 1256/1982) και σωματεία ή άλλης μορφής ενώσεις νομικών και φυσικών προσώπων, τα οποία στοχεύουν σύμφωνα µε τους καταστατικούς τους σκοπούς στην προστασία, αναβάθμιση και αποκατάσταση του περιβάλλοντος. Ενδεικτικά, δικαιούχοι μπορεί να είναι ΟΤΑ Α ή Β βαθμού, ΑΕΙ, ερευνητικά κέντρα, ερευνητικοί φορείς , περιβαλλοντικές οργανώσεις, κλπ.\nΤι προϋποθέσεις πρέπει να πληρούνται για την χρηματοδότηση πρότασης από το ΠΤ;\nΤα κριτήρια αξιολόγησης και επιλογής έργων προσδιορίζονται και εξειδικεύονται σε κάθε πρόσκληση και διαφοροποιούνται ανάλογα με τη φύση και το είδος του προγράμματος. Γενικά, τα κριτήρια αφορούν στην καταλληλότητα και επάρκεια του υποψήφιου φορέα διαχείρισης και στην καταλληλότητα και σκοπιμότητα της δράσης. Πιο συγκεκριμένα, εξετάζονται μεταξύ άλλων, τα τυπικά προσόντα του φορέα, η επάρκεια πόρων (ανθρώπινων, οικονομικών, κλπ.), η συνάφεια του αντικειμένου του φορέα με περιβαλλοντικές δράσεις, κλπ. Παράλληλα, λαμβάνονται υπόψη η επιλεξιμότητα, η ωριμότητα, η οικονομική βιωσιμότητα, το κοινωνικό όφελος, και η συνεκτικότητα της δράσης με εθνικές και κοινοτικές πολιτικές.\nΠοια η διαδικασία για την κατάθεση πρότασης στο ΠΤ;\nΗ κατάθεση μίας πρότασης δράσης στο Π.Τ., γίνεται μετά από δημοσίευση σχετικής πρόσκλησης. Η προς εξέταση πρόταση θα πρέπει απαραιτήτως να εναρμονίζεται με το συγκεκριμένο χρηματοδοτικό πρόγραμμα, να είναι πλήρης σύμφωνα με τα οριζόμενα στη σχετική πρόσκληση, να έχει χρονοδιάγραμμα υλοποίησης του έργου, ομάδα εργασίας, τα παραδοτέα του έργου, αναλυτικό και αιτιολογημένο προϋπολογισμό και άλλα στοιχεία που θα διασαφηνίζονται πάντοτε στην εκάστοτε πρόταση.\nΤι είναι ο Οδηγός Διαχείρισης Προγραμμάτων του ΠΤ;\nΟ Οδηγός Διαχείρισης Προγραμμάτων του Πράσινου Ταμείου, εκδόθηκε τον Μάρτιο του 2012, με σκοπό την ανάλυση της δομής των χρηματοδοτικών προγραμμάτων, τον καθορισμό των προδιαγραφών με βάση τις οποίες γίνεται η ενεργοποίηση των προγραμμάτων αυτών , την περιγραφή των διαδικασιών διαχείρισης, παρακολούθησης, αξιολόγησης και έλεγχου των προγραμμάτων, καθώς και των διαδικασιών αξιολόγησης κι επιλογής των προς χρηματοδότηση πράξεων-έργων. Παράλληλα, αναλύονται οι διαδικασίες διαχείρισης, παρακολούθησης, αξιολόγησης και ελέγχου της εφαρμογής των Πράξεων καθώς και της συνολικής αξιολόγησης των Χρηματοδοτικών Προγραμμάτων.\nΠρογράμματα - Δικαιούχοι\nΠρόσκληση Υποβολής Προτάσεων στο ΧΠ Αστική Αναζωογόνηση\nYποβολή ιτημάτων στο ΧΠ "Περιβαλλοντική Έρευνα, Καινοτομία, Επιδεικτικές Δράσεις"


Μάνια Τεγοπούλου: Μια κληρονόμος (με) αρχίδια | Documento\nΔιαβάζετε: ΜΑΝΙΑ ΤΕΓΟΠΟΥΛΟΥ: ΜΙΑ ΚΛΗΡΟΝΟΜΟΣ (ΜΕ) ΑΡΧΙΔΙΑ\n9.10.2017 | 17:42\nΚρίσιμες ερωτήσεις για την κόρη του Κίτσου Τεγόπουλου, τις οποίες φανταζόμαστε ότι δεν θα απαντήσει ποτέ\nΣτην Ελλάδα, ως γνωστόν, ό,τι δηλώνεις είσαι. Στην περίπτωση της Μάνιας Τεγοπούλου, κληρονόμου του αείμνηστου Κίτσου Τεγόπουλου, εκδότη της πάλαι ποτέ κραταιάς «Ελευθεροτυπίας» την οποία η (αν)άξια θυγατέρα του έκλεισε σε χρόνο μηδέν από τη στιγμή που την ανέλαβε, η επιστήμη σηκώνει τα χέρια ψηλά. Λίγο από επαναστάτρια, λίγο από παρμένη, λίγο από αντιεξουσιάστρια, λίγο από αναρχοαυτόνομη, λίγο από ρώσικη (που τελικά είναι γαλλική) σαλάτα. Με λίγα λόγια, πολύ λίγη για να διευθύνει εκδοτικό κολοσσό όπως ήταν για πολλά χρόνια η Χ.Κ. Τεγόπουλος.\nΑφορμή για το δημοσίευμα στάθηκε η συνέντευξη-πλυντήριο της κληρονόμου σχεδόν έξι χρόνια μετά το κλείσιμο της εφημερίδας, όταν η –αλλού πατάω και αλλού βρίσκομαι– Μάνια πέταξε στον δρόμο απλήρωτους 850 εργαζομένους. Τη συνέντευξη-ξέπλυμα, στην οποία μεταξύ άλλων ειπώθηκε και η φράση «(οι δημοσιογράφοι) μου έσπαγαν τα αρχίδια», πήρε ο Γιώργος Χρονάς, επιφανές μέλος του κονκλάβιου της κληρονόμου στο «παραμάγαζο» του Χαλανδρίου τον καιρό που η κληρονόμος διέλυε την εφημερίδα. Η «συνέντευξη» δημοσιεύτηκε στο περιοδικό «Οδός Πανός».\nΠάμε τη συνέντευξη από την αρχή\n2. Γιατί μεταξύ στριφτών, μπάφων και μπουκαλιών μπίρας ανά χείρας αλλά και δυσωδίας (πολλοί υιοθέτησαν την προτροπή «Μάνια, αγάπα το περιβάλλον, να πλένεσαι») απαξίωνες στους διαδρόμους της Μίνωος τους πάντες και τα πάντα, ενώ δεν είχες ιδέα από δουλειά γενικώς και από εφημερίδες ειδικότερα;\n4. Γιατί ενώ έβλεπες ότι στερεύει η κάνουλα δεν ξεκίνησες προσπάθειες να κρατήσεις την εφημερίδα όρθια, έκανες χαβαλέ και επαναλάμβανες «εσείς θα κλείσετε την εφημερίδα»;\n5. Γιατί το μόνο που σε ενδιέφερε ήταν οι… φιλοσοφίες του κολλητού σου, του «μοναδικού αθώου» Γιωτόπουλου, και οι δημοσιεύσεις των επιστολών του για τη 17Ν και τον «κακό» Κουφοντίνα; Γνωρίζει ο φίλος σου ο Χρονάς για τη λογοκρισία που επέβαλες τότε εσύ, η «επαναστάτρια» Μάνια, στην υπεύθυνη του ρεπορτάζ Κατερίνα Κατή –αναγκάζοντάς την να κατεβάσει το μολύβι–, η οποία αφού σου έσυρε τα εξ αμάξης έφυγε πρώτη και καλύτερη από το μαγαζί;\n8. Οταν οι τράπεζες κατάλαβαν πόσο ανίκανη είσαι (και όχι «επικίνδυνη», όπως διαλαλούσαν τα παπαγαλάκια της) αποφάσισαν να σε «στραγγαλίσουν», με μπροστάρη στη νέα σταυροφορία τον αξιότιμο Ευάγγελο Βενιζέλο. Γιατί το μόνο που έκανες ήταν να βρίζεις χυδαία αντί να οργανώσεις την άμυνά σου;\n9. Γιατί τότε έβαλες το «πολυεργαλείο» σου και πρώην «πιστόλι» του Αλαφούζου να γράφει καθημερινά κατά Βενιζέλου;\n10. Γιατί έπαιρνες αποφάσεις ύστερα από «σοβαρές» –μεταξύ αλκοόλ και στριφτών– συσκέψεις με άσχετα πρόσωπα στο σπίτι σου στο Χαλάνδρι;\n11. Από πού και ως πού άτομα άσχετα με την εφημερίδα ή τη δημοσιογραφική δουλειά (Χρονάς, Σκλάβη, Μαστοράκης, ο πρώην σύζυγός σου, ο τότε σύντροφός σου και κατά περίσταση τρία τέσσερα άτομα από την «Ε» και την «Κ.Ε.», το «Εψιλον» και το εμπορικό-διαφημιστικό τμήμα της Χ.Κ. Τεγόπουλος) αποφάσιζαν για τους εργαζομένους;\n18. Γιατί όταν τρεις τράπεζες (Alpha, Πειραιώς, Eurobank – αν θυμάμαι καλά) αποφάσισαν να σου δώσουν δάνειο 9 εκατ. ευρώ (από 3 η καθεμία) δέχτηκες, αλλά όταν ήρθε η μέρα του ραντεβού δεν πήγες να υπογράψεις, αλλά τηλεφώνησες στον Κωστόπουλο της Alpha και τον διαολόστειλες;\n19. Γιατί παραμύθιασες 850 εργαζόμενους και ποτέ δεν ήρθες να μιλήσεις η ίδια, έστω και αν δεν μπορείς να αρθρώσεις πρόταση με πέντε (και πολλές λέω) λέξεις;\n20. Γιατί κάθε φορά έστελνες απεσταλμένο να πουλήσεις ένα καινούργιο παραμύθι; Αφού έχεις αρχίδια, όπως διαφημίζεις, τι ποιο σωστό από το να κάνεις καθαρές εξηγήσεις από την αρχή;\n23. Γιατί έδιωχνες και άλλαζες διευθυντές κάθε δύο μέρες; Και επειδή εκ του αποτελέσματος κρίνονται όλοι –και το αποτέλεσμα είναι 850 εργαζόμενοι στον δρόμο (κάποιοι σήμερα έχουν φύγει από τη ζωή, όχι από γηρατειά)–, το παραμυθάκι ότι εσύ «έφαγες» μόνο τους κακούς διευθυντές δεν αποκοιμίζει ούτε μικρό παιδί.\n30. Γιατί όταν έκλεισε πια η εφημερίδα δεν υπέγραφες απολύσεις σε εργαζομένους που ήθελαν να αποχωρήσουν, προκειμένου να γραφτούν στο ταμείο ανεργίας;\n36. Γιατί αρνήθηκες τρομερή προσφορά από εκπρόσωπο τριών γαλλικών στοιχηματικών εταιρειών για το περιοδικό στοιχήματος «Βet» (100.000 ευρώ για δέκα μήνες), λέγοντας στον συνάδελφο Βασίλη Μητριάνο την περίφημη ατάκα «Είπαμε να γίνουμε πουτάνες, αλλά ακριβές πουτάνες»;\n39. Γιατί στη διαμάχη αθλητικού – εμπορικού/διαφημιστικού προκειμένου να δοθούν εξηγήσεις γιατί χάνονταν ουκ ολίγες προσφορές για το «Βet» μας κάλεσες (Φίλ. Συρίγος, Αντ. Φουντής, Β. Μητριάνος) στο σπίτι σου στο Χαλάνδρι για να μας βάλεις χέρι επειδή απλήρωτοι συνάδελφοί μας εργάζονταν για να ζήσουν τις οικογένειές τους και σε άλλα ΜΜΕ, ορισμένα εκ των οποίων ανήκαν σε Μπόμπολα και Ψυχάρη;\n40. Από πού και ως πού σ’ εκείνη τη συνάντηση ο πρώην σύζυγός σου, ο τότε σύντροφός σου και ο Γιώργος Χρονάς είχαν άποψη και εξέφραζαν γνώμες και συνηγορούσαν να απολυθούν οι συνάδελφοι ή να σταματήσουν να εργάζονται στους «νταβατζήδες ανταγωνιστές μας»;\n46. Ποια η σχέση της Χ.Κ. Τεγόπουλος με την εταιρεία κατασκευής σκαφών Planatec, η οποία ανήκε στον σύντροφό σου; Γιατί στους ισολογισμούς η Χ.Κ. εμφανιζόταν να δίνει κάθε χρόνο 1 εκατομμύριο στην Planatec, η οποία μάλιστα φαινόταν ότι δεν είχε κύκλο εργασιών;\nΕν κατακλείδι: Αφού η κληρονόμος Μάνια δεν εργάζεται και δεν έχει και λεφτά, όπως διατείνεται, πώς ζει; Κι ακόμη καλύτερα, πώς πληρώνει τα ακριβά της «γούστα»;